**ส่วนที่ ๑**

**แผนปฏิบัติการป้องกันการทุจริต**

**พ.ศ.๒๕๖๒ - ๒๕๖๔**

-๑-

**บทนำ**

**๑. การวิเคราะห์ความเสี่ยงในการเกิดการทุจริตในเทศบาลตำบลนาสาร**

การวิเคราะห์ความเสี่ยงในการเกิดการทุจริตในเทศบาลตำบลนาสาร มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่การกระจายอำนาจลงสู่เทศบาลตำบลนาสาร แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้นแต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**ลักษณะการทุจริตในส่วนของเทศบาลตำบลนาสาร** จำแนกเป็น ๗ ประเภท ดังนี้

๑) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยของเทศบาลตำบลนาสาร

๒) สภาพหรือปัญหาที่เกิดจากตัวบุคคล

๓) สภาพการทุจริตอันเกิดจากช่องว่างของกฎระเบียบและกฎหมาย

๔) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

๕) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

๖) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ

๗) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตของเทศบาลตำบลนาสารสามารถสรุปเป็นประเด็นได้ดังนี้**

**๑) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข็มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**๒) สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

/๓ การขาด

**-๒-**

**๓) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ่อนขึ้น

โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

**๔) การผูกขาด** ในบางกรณีการดำเนินงานของภาครัฐ ได้แก่ การจัดซื้อจัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

**๕) การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**๖) การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**๗) มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**๒. หลักการและเหตุผล**

ปัจจุบันปัญหาการทุจริตคอร์รัปชั่นในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ่อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะเทศบาลตำบลนาสารมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชั่นและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชั่นมีผลในเชิงลบสอดคล่องกับการจัดอันดับดัชนีชี้วัดภาพลักษณ์คอร์รัปชั่น (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชั่นทั่วโลกที่จัดโดยองค์กรเพื่อความโปร่งใสนานาชาติ (TransparencyInternational – IT) พบว่า ผลคะแนนของประเทศไทย

/ระหว่าง...

-๓-

ระหว่างปี ๒๕๕๕ – ๒๕๕๘ อยู่ที่ ๓๕ - ๓๘ คะแนน จากคะแนนเต็ม ๑๐๐ โดยในปี ๒๕๕๘ อยู่อันดับที่ ๗๖ จาก ๑๖๘ ประเทศทั่วโลก และเป็นอันดับที่ ๓ ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี ๒๕๕๙ ลดลง๓ คะแนน จากปี ๒๕๕๘ ได้ลำดับที่ ๑๐๑ จาก ๑๖๘ ประเทศ ซึ่งสามารถสะท้อนให้เห็นว่าประเทศไทยเป็นประเทศที่มีปัญหาการคอร์รัปชั่นอยู่ในระดับสูงแม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต(United Nations Convention Against Corruption-UNCAC) พ.ศ. ๒๕๔๖ การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว ๓ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือพื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชั่นเป็นเรื่องปกติที่ยอมรับได้ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข็มแข็งปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ ๓ เริ่มจากปี พ.ศ. ๒๕๖๐ จนถึงปี พ.ศ. ๒๕๖๔ ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาดไทยทั้งชาติต้านทุจริต” มีเป็าหมายหลักเพื่อให้ประเทศไทยได้รับการประเมินดัชนีการรับรู้การทุจริต(Corruption Perceptions Index : CPI) ไม่น้อยกว่าร้อยละ ๕๐ ในปี พ.ศ. ๒๕๖๔ ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น ๖ ยุทธศาสตร์ ดังนี้

ยุทธศาสตร์ที่ ๑ สร้างสังคมที่ไม่ทนต่อการทุจริต

ยุทธศาสตร์ที่ ๒ ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ ๓ สกัดกั้นการทุจริตเชิงนโยบาย

ยุทธศาสตร์ที่ ๔ พัฒนาระบบป้องกันการทุจริตเชิงรุก

/ยุทธศาสตร์

-๔-

ยุทธศาสตร์ที่ ๕ ปฏิรูปกลไกและกระบวนการปราบปรามการทุจริต

ยุทธศาสตร์ที่ ๖ ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็น

รูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐ - ๒๕๖๔) เทศบาลตำบลนาสารจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืนจึงได้ดำเนินการจัดทำแผนปฏิบัติการองค์กรปกครองส่วนท้องถิ่นต้นแบบ ด้านการป้องกันการทุจริต (พ.ศ. ๒๕๕๙-๒๕๖๑)เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

**๓. วัตถุประสงค์ของการจัดทำแผน**

๑) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

๒) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่น

๓) เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี(Good Governance)

๔) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit)ของภาคประชาชนในการบริหารกิจการขององค์กรปกครองส่วนท้องถิ่น

๕) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ

ขององค์กรปกครองส่วนท้องถิ่น

**๔. เป้าหมาย**

๑) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

๒) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบของข้าราชการ

๓) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

๔) กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข็มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

/๕องค์..

-๕-

๕) องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน

**๕. ประโยชน์ของการจัดทำแผน**

๑) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

๒) องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี(Good Governance) มีความโปร่งใส เป็นธรรมและตรวจสอบได้

๓) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข็มแข็งในการเฝ้าระวังการทุจริต

๔) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข็มแข็งในการเฝ้าระวังการทุจริต

๕) องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข็มแข็งอย่างยั่งยืน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ส่วนที่ ๓**

**แผนปฏิบัติการป้องกันการทุจริต**

**พ.ศ.๒๕๖๒ - ๒๕๖๔**

**มิติที่ ๑**

**การสร้างสังคมที่ไม่ทนต่อการทุจริต**

**-๑๙-**

**๑.๑ การสร้างจิตสำนึกและความตระหนักแก่บุคลากรทั้งข้าราชการการเมืองฝ่าย**

**บริหารข้าราชการการเมืองฝ่ายสภาท้องถิ่น และฝ่ายประจำของเทศบาลตำบล**

**นาสาร**

**๑.๑.๑ สร้างจิตสำนึกและความตระหนักในการปฏิบัติราชการตามอำนาจหน้าที่**

**ให้บังเกิดประโยชน์สุขแก่ประชาชนในท้องถิ่น**

**โครงการบริหารงานตามหลักธรรมาภิบาล**

**พ.ศ.๒๕๖๒**

**\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : โครงการบริหารงานตามหลักธรรมาภิบาล**

**๒. หลักการและเหตุผล**

หลักธรรมาภิบาล หรือ การบริหารจัดการที่ดี (Good Governance) เป็นหลักสำคัญในการบริหารและการปฏิบัติงานจะต้องมีความสุจริต โปร่งใส และสามารถตรวจสอบได้ รวมทั้งเป็นการเสริมสร้างจิตสำนึกในการทำงานและความรับผิดชอบต่อหน้าที่ของตนเอง นอกจากนี้ ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนำไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย จากสภาพปัญหาการทุจริตคอร์รัปชั่นที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจำเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชั่นอย่างจริงจัง ในสถานการณ์วิกฤติปัญหาการทุจริตคอร์รัปชั่นในสังคมไทยดังกล่าว ทุกภาคส่วนในสังคมไทยต่างเห็นพ้องตรงกันว่าการที่จะทำให้ปัญหาการคอร์รัปชั่นลดน้อยลงและหมดไปได้ในที่สุดนั้น ต้องนำหลัก ธรรมาภิบาลไปปรับใช้กับทุกภาคส่วนไม่ว่าจะเป็นภาคส่วนการเมือง ภาคราชการ ภาคธุรกิจเอกชนตลอดจนภาคประชาสังคมอย่างเข็มงวดจริงจัง พร้อมทั้งสร้างทัศนคติใหม่ปลูกจิตสำนึกของคนไทยร่วมต้านภัยการทุจริต ควบคู่กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชั่น ทั้งนี้ กลไกการนำหลักธรรมาภิบาลซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประประสิทธิผลและการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่งราชอาณาจักรไทยฉบับปัจจุบัน ซึ่งได้วางกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานองค์กรต่างๆ ของภาครัฐ จึงนับเป็นการส่งสัญญาณเชิงบวกให้เห็นว่าประเทศไทยมีพัฒนาการเปลี่ยนแปลงไปในทางที่ดีขึ้นแล้ว แต่อย่างไรก็ตาม สำหรับกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของธรรมาภิบาลซึ่งประกอบด้วยหลักความชอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้(Accountability) หลักความมีประสิทธิภาพ (Efficiency) และหลักการมีส่วนร่วม (Participation)

/ดังนั้น....

-๒๐-

ดังนั้น การพิจารณาคัดเลือกนำองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสำหรับหน่วยงานหรืองค์กรใดๆ จะต้องคำนึงถึงกรอบเป้าหมาย วัตถุประสงค์แนวทาง หรือวิธีการดำเนินงานที่หน่วยงานองค์กรสามารถปฏิบัติ เพื่อสร้าง

ระบบบริหารกิจการบ้านเมืองและสังคมที่ดีได้ต่อไปดังนั้น เพื่อประโยชน์ในการบริหารราชการของเทศบาลตำบลนาสาร จึงจัดทำโครงการบริหารงานตามหลักธรรมาภิบาลขึ้น

**๓. วัตถุประสงค์**

๑. เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

๒. เพื่อให้ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

๓. เพื่อให้ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียงและสามารถนำไปประยุกต์ใช้ในการทำงานและการดำเนินชีวิตได้

๔. เพื่อให้ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงาน

ให้กับองค์กรได้อย่างมีประสิทธิภาพ

**๔. เป้าหมาย**

ผู้บริหารท้องถิ่น สมาชิกสภาท้องถิ่น พนักงานเทศบาลและพนักงานจ้าง จำนวน ๗๐ คน

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๑. จัดทำโครงการเพื่อขออนุมัติจากผู้บริหารท้องถิ่น

๒. มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

๓. ประสานงานกับหน่วยงานที่เกี่ยวข้อง เพื่อจัดหาวิทยากร

๔. จัดทำกำหนดการและหัวข้อการอบรม

๕. สรุปผลในภาพรวมและรายงานผลการดำเนินการตามโครงการให้ผู้บริหารท้องถิ่นทราบ

**๖. ระยะเวลาการดำเนินงาน**

**ปีงบประมาณ ๒๕๖๒**

**๗. งบประมาณปี พ.ศ. ๒๕๖๒**

จ่ายจากงบประมาณรายจ่ายของเทศบาลตำบลนาสาร ประจำปีงบประมาณ พ.ศ.๒๕๖๒

แผนงาน บริหารงานทั่วไป หมวดค่าใช้สอย โครงการบริหารงานตามหลักธรรมาภิบาล จำนวน ๑๕,๐๐๐ บาท ตามรายละเอียดดังนี้

๑. ค่าอาหารกลางวัน จำนวน ๗๐ คน คนละ ๗๕ บาท/วัน ( ๑ วัน) เป็นเงิน ๕,๒๕๐ บาท

๒. ค่าอาหารว่างและเครื่องดื่ม จำนวน ๒ มื้อ x ๗๐ คน x ๒๕ บาท เป็นเงิน ๓,๕๐๐ บาท

๓. ค่าป้ายประชาสัมพันธ์ ๑ ผืน เป็นเงิน ๑,๐๐๐ บาท

/๔.ค่าตอบแทน

-๒๑-

๔. ค่าตอบแทนวิทยากร ๖๐๐ บาท/ชั่วโมง จำนวน ๖ ชั่วโมง เป็นเงิน ๓,๖๐๐ บาท

๕. ค่ากระเป๋าจำนวน ๗๐ ใบๆ ๗๐ บาท เป็นเงิน ๔,๙๐๐ บาท

๕. ค่าวัสดุและอุปกรณ์ และค่าใช้จ่ายอื่นๆที่จำเป็น เป็นเงิน ๓๕๐ บาท

รวมเป็นเงิน ๑๕,๐๐๐บาท (หนึ่งหมื่นบาทถ้วน) สามารถถั่วเฉลี่ยได้ทุกรายการ

**๘. งบประมาณที่ใช้ในการดำเนินการ**

จ่ายจากงบประมาณรายจ่ายของเทศบาลตำบลนาสาร ประจำปีงบประมาณ พ.ศ.๒๕๖๒

แผนงาน บริหารงานทั่วไป หมวดค่าใช้สอย จำนวน ๑๕,๐๐๐ บาท ตามรายละเอียดดังนี้

๑. ค่าอาหารกลางวัน จำนวน ๗๐ คน คนละ ๗๕ บาท/วัน ( ๑ วัน) เป็นเงิน ๕,๒๕๐ บาท

๒. ค่าอาหารว่างและเครื่องดื่ม จำนวน ๒ มื้อ x ๗๐ คน x ๒๕ บาท เป็นเงิน ๓,๕๐๐ บาท

๓. ค่าป้ายประชาสัมพันธ์ ๑ ผืน เป็นเงิน ๑,๐๐๐ บาท

๔. ค่าตอบแทนวิทยากร ๖๐๐ บาท/ชั่วโมง จำนวน ๖ ชั่วโมง เป็นเงิน ๓,๖๐๐ บาท ๕. ค่ากระเป๋าจำนวน ๗๐ ใบๆ ๗๐ บาท เป็นเงิน ๔,๙๐๐ บาท

๖. ค่าวัสดุและอุปกรณ์ และค่าใช้จ่ายอื่นๆที่จำเป็น เป็นเงิน ๓๕๐ บาท

รวมเป็นเงิน ๑๕,๐๐๐บาท (หนึ่งหมื่นบาทถ้วน) สามารถถั่วเฉลี่ยได้ทุกรายการ

**๙. ผู้รับผิดชอบโครงการ**

งานนิติการ ฝ่ายอำนวยการ สำนักปลัดเทศบาล

**๑๐. ตัวชี้วัด/ผลลัพธ์**

๑. ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาลคุณธรรม และจริยธรรม

๒. ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

๓. ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนำไปประยุกต์ใช้ในการทำงานและการดำเนินชีวิตได้

๔. ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๒๒-

**โครงการฝึกอบรมคุณธรรม จริยธรรม แก่ผู้บริหาร สมาชิกสภา**

**และพนักงานเทศบาลตำบลนาสาร**

**พ.ศ.๒๕๖๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

1. **โครงการ : โครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงานเทศบาลตำบลนาสาร**

**๒. หลักการและเหตุผล**

ตามรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๒๗๙ บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมเทศบาลตำบลนาสาร ลงวันที่ xx เดือนxxx ๒๕๖๑-๒๕๖๔ ซึ่งหัวใจสำคัญของการทำงานร่วมกันเป็นหมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติ ปฏิบัติ อันถูกต้องดีงาม ทั้ง กาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำใจของตนเองแล้ว การปฏิบัติงานทุกอย่างต้องลุล่วงไปด้วยดีและมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้นๆ

ดังนั้นเพื่อเป็นการเตรียมความพร้อมทั้งในด้านคน ได้แก่ บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่นและข้าราชการฝ่ายประจำ รวมถึงพนักงานจ้าง จึงได้มีการจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานของเทศบาลตำบลนาสารนี้ขึ้น

**๓. วัตถุประสงค์**

๓.๑ เพื่อเป็นการปลูกและปลุกจิตสำนึกการต่อต้านการทุจริต

๓.๒ เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน

๓.๓ เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

๓.๔ เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

**๔. เป้าหมาย**

ผู้บริหาร สมาชิกสภา และพนักงานเทศบาลตำบลนาสาร จำนวน ๗๐ คน

**๕. พื้นที่ดำเนินการ**

เทศบาลตำบลนาสาร

/๖.วิธีดำเนินการ

-๒๓-

**๖. วิธีการดำเนินการ**

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานเทศบาล โดยเชิญ

วิทยากรที่มีความรู้ ความสามารถมาถ่ายทอดความรู้และประสบการณ์ต่างๆ ในการปลูกและปลุกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทำกิจกรรมนอกสถานที่ในบางโอกาส

**๗. ระยะเวลาการดำเนินการ**

ปีงบประมาณ พ.ศ. ๒๕๖๒

**๘. งบประมาณในการดำเนินการ**

จ่ายจากงบประมาณรายจ่ายของเทศบาลตำบลนาสาร ประจำปีงบประมาณ พ.ศ.๒๕๖๒

แผนงาน บริหารงานทั่วไป หมวดค่าใช้สอยโครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงาน จำนวน ๑๕,๐๐๐ บาท ตามรายละเอียดดังนี้

๑. ค่าอาหารกลางวัน จำนวน ๗๐ คน คนละ ๗๕ บาท/วัน ( ๑ วัน) เป็นเงิน ๕,๒๕๐ บาท

๒. ค่าอาหารว่างและเครื่องดื่ม จำนวน ๒ มื้อ x ๗๐ คน x ๒๕ บาท เป็นเงิน ๓,๕๐๐ บาท

๓. ค่าป้ายประชาสัมพันธ์ ๑ ผืน เป็นเงิน ๑,๐๐๐ บาท

๔. ค่าตอบแทนวิทยากร ๖๐๐ บาท/ชั่วโมง จำนวน ๖ ชั่วโมง เป็นเงิน ๓,๖๐๐ บาท

๕. ค่ากระเป๋าจำนวน ๗๐ ใบๆ ๗๐ บาท เป็นเงิน ๔,๙๐๐ บาท

๕. ค่าวัสดุและอุปกรณ์ และค่าใช้จ่ายอื่นๆที่จำเป็น เป็นเงิน ๓๕๐ บาท

รวมเป็นเงิน ๑๕,๐๐๐บาท (หนึ่งหมื่นบาทถ้วน) สามารถถั่วเฉลี่ยได้ทุกรายการ

**๙. ผู้รับผิดชอบโครงการ**

งานนิติการ สำนักงานปลัดเทศบาล

**๑๐. ตัวชี้วัด/ผลลัพธ์**

**ตัวชี้วัด**

ประชาชนผู้มารับบริการที่เทศบาลประเมินความพึงพอใจการปฏิบัติงานของพนักงาน โดยใช้

แบบประเมินเป็นตัวชี้วัด และต้องได้รับผลการประเมินไม่ต่ำกว่าร้อยละ ๗๐

**ผลลัพธ์**

ผู้บริหาร สมาชิกสภา และพนักงานเทศบาล เกิดจิตสำนึกที่ดีในการต่อต้านการทุจริต และ

ประพฤติปฏิบัติโดยยึดมั่นตามหลักประมวลจริยธรรม

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๒๔-

**๑.๑.๒ สร้างจิตสำนึกและความตระหนักในการประพฤติตามประมวลจริยธรรม**

**มาตรการ “ส่งเสริมการปฏิบัติงานตามประมวลจริยธรรม**

**ของเทศบาลเทศบาลตำบลนาสาร พ.ศ. ๒๕๖๒**

**๑. ชื่อ มาตรการ “ส่งเสริมการปฏิบัติงานตามประมวลจริยธรรมของเทศบาลตำบลนาสาร**

**๒. หลักการและเหตุผล**

ตามที่เทศบาลตำบลนาสารได้ประกาศใช้ประมวลจริยธรรมของข้าราชการ พนักงานลูกจ้างพ.ศ. ๒๕๕๒ และประมวลจริยธรรม ข้าราชการการเมืองท้องถิ่นฝ่ายบริหาร พ.ศ.๒๕๕๓โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง กำหนดให้พนักงานเทศบาล ลูกจ้างประจำ และพนักงานจ้างของเทศบาล มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม ๙ ประการ ได้แก่ยึดมั่นในคุณธรรมและจริยธรรม,มีจิตสำนึกที่ดี ซื่อสัตย์สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐานมีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร ๑๐๑๓.๗/ว ๑๑ ลงวันที่ ๒๕ ธันวาคม ๒๕๕๗ ซึ่งเทศบาลควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน เทศบาลได้จัดทำมาตรการ “ส่งเสริมการปฏิบัติงานตามประมวลจริยธรรมของเทศบาล” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**๓. วัตถุประสงค์**

๓.๑ เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

/๓.๒ เพื่อยึด...

-๒๕-

๓.๒ เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ของเทศบาลเพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

๓.๓ เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

๓.๔ เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

๓.๕ เพื่อป้องกันการแสวงหาประโยชน์โดยมิชอบและความขัดแย่งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**๔. เป้าหมาย/ผลผลิต**

คณะผู้บริหาร สมาชิกสภา พนักงานเทศบาล ลูกจ้างประจำ และพนักงานจ้างทั่วไป

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๑. เผยแพร่ประมวลจริยธรรมของเทศบาลเพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

๒. เผยแพร่ประชาสัมพันธ์เกี่ยวกับประมวลจริยธรรมของเทศบาล เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบ**

งานนิติการ สำนักปลัดเทศบาล

**๑๐. ตัวชี้วัด/ผลลัพธ์**

คณะผู้บริหาร สมาชิกสภา พนักงานเทศบาล ลูกจ้างประจำ พนักงานปฏิบัติงานตามประมวลจริยธรรมของเทศบาล

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๒๖-

**โครงการ มาตรการ “เสริมสร้างองค์ความรู้ด้านการต่อต้านการทุจริต”**

**พ.ศ.๒๕๖๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : มาตรการ “เสริมสร้างองค์ความรู้ด้านการต่อต้านการทุจริต”**

**๒. หลักการและเหตุผล**

ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๕๖ – ๒๕๖๐) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใส

สะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (CorruptionPerceptions Index : CPI) ไม่น้อยกว่าร้อยละ ๕๐ ในปี พ.ศ. ๒๕๖๔

ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ฯ ข้างต้น เทศบาลจึงได้กำหนดแนวทาง/มาตรการเสริมสร้างองค์ความรู้ด้านการทุจริตขึ้น เพื่อให้สามารถแปลงแผนยุทธศาสตร์ว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๕๖ – ๒๕๖๐) ไปสู่การปฏิบัติที่เป็นรูปธรรมและเกิดความยั่งยืนในการปฏิบัติ

**๓. วัตถุประสงค์**

๓.๑ เพื่อเสริมสร้างองค์ความรู้ด้านการต่อต้านการทุจริตแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ลูกจ้างประจำ ตลอดจนพนักงานทั่วไป

๓.๒ เพื่อสร้างจิตสำนึกและความตระหนักในการประพฤติตามประมวลจริยธรรมแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ลูกจ้างประจำ ตลอดจนพนักงานทั่วไป

**๔. เป้าหมาย/ผลผลิต**

ข้อมูล/องค์กรความรู้ด้านการต่อต้านการทุจริตที่นำมาเผยแพร่มากกว่า ๕ เรื่องขึ้นไป

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๑. รวบรวมและเรียบเรียงฐานข้อมูล/องค์ความรู้เกี่ยวข้องกับการปลูกจิตสำนึกด้านการต่อต้านการทุจริต อาทิกฎหมาย ป.ป.ช. มาตรา ๑๐๐ มาตรา ๑๐๓ มาตรา ๑๐๓/๗ สื่อประชาสัมพันธ์ต่างๆ ที่เกี่ยวข้องกับการปลูกจิตสำนึก

๒. เผยแพร่ประชาสัมพันธ์และสร้างเสริมองค์ความรู้ ให้บุคลากรในสังกัดได้รับทราบและถือปฏิบัติอย่างเคร่งครัดผ่านโครงการ/กิจกรรม และสื่อช่องทางต่างๆ

/๗.ระยะเวลา.....

-๒๗-

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

งานนิติการ สำนักปลัดเทศบาลตำบลนาสาร

**๑๐. ตัวชี้วัด/ผลลัพธ์**

จำนวนข้อมูล/องค์กรความรู้ด้านการต่อต้านการทุจริตที่นำมาเผยแพร่

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๒๘-

**โครงการเสริมสร้างความซื่อสัตย์ สุจริต และปลูกฝังทัศนคติ วัฒนธรรมที่ดีใน**

**การต่อต้านการทุจริต พ.ศ.๒๕๖๓**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : โครงการเสริมสร้างความซื่อสัตย์ สุจริต และปลูกฝังทัศนคติ วัฒนธรรมที่ดีใน**

**การต่อต้านการทุจริต**

**๒. หลักการและเหตุผล**

ด้วยคณะผู้บริหาร สมาชิกสภาองค์กรปกครองส่วนท้องถิ่นและพนักงานขององค์กรปกครองส่วนท้องถิ่น เป็นผู้ที่มีบทบาทสำคัญและเป็นกลไกหลักของประเทศในการให้บริการสาธารณะเพื่อตอบสนองความต้องการของประชาชนในท้องถิ่นทั้งยังมีหน้าที่และความรับผิดชอบสำคัญในอันที่จะบำบัดทุกข์บำรุงสุขและสร้างคุณภาพชีวิตที่ดีให้แก่ประชาชนในท้องถิ่นโดยให้สอดคล่องกับนโยบายของรัฐบาลและท้องถิ่น ดังนั้น การที่ประชาชนในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของคณะผู้บริหาร สมาชิกสภาองค์กรปกครองส่วนท้องถิ่น และพนักงานขององค์กรปกครองส่วนท้องถิ่นทุกคนเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสำนึกที่จะตอบสนองคุณแผ่นดินด้วยการกระทำทุกสิ่ง เพื่อคุณประโยชน์ของประชาชนและประเทศชาติคณะรัฐมนตรีในการประชุมเมื่อวันที่ ๒๖ สิงหาคม ๒๕๕๑ มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ ๕ ยุทธศาสตร์ โดยในยุทธศาสตร์ที่ ๔ การส่งเสริมคุณธรรมในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม โดยได้กำหนดแนวทางการพัฒนาข้าราชการทุกระดับอย่างจริงจังและต่อเนื่อง ให้ตระหนักในการเป็นข้าราชการที่มีเกียรติ ศักดิ์ศรี รู้จักความพอเพียงเป็นตัวอย่างที่ดีของสังคม ยึดมั่นในคุณธรรม ยืนหยัดในสิ่งที่ถูกต้อง

ตระหนักในคุณความดีและกฎแห่งกรรม ซื่อสัตย์สุจริต เสียสละ มีความรู้ความเข้าใจในเรื่องพฤติกรรมที่แสดงให้เห็นถึงการมีคุณธรรม จริยธรรม การตัดสินใจที่จะกระทำหรือไม่กระทำการใดได้อย่างเหมาะสม อันรวมถึงการป้องกันการกระทำทุจริตในระบบราชการด้วย

ดังนั้น เพื่อเป็นการเสริมสร้างความซื่อสัตย์ สุจริต ปลูกฝังทัศนคติและวัฒนธรรมที่ดีในการต่อต้านการทุจริตและประพฤติมิชอบ เทศบาลตำบล จึงได้จัดทำโครงการเสริมสร้างความซื่อสัตย์ สุจริต และปลูกฝังทัศนคติวัฒนธรรมที่ดีในการต่อต้านการทุจริตขึ้น

**๓. วัตถุประสงค์**

๑. เพื่อปรับเปลี่ยนฐานความคิดของคณะผู้บริหาร สมาชิกสภาเทศบาล พนักงานเทศบาล พนักงานครูเทศบาล

/ลูกจ้าง..

-๒๙-

ลูกจ้างประจำและพนักงานจ้างของเทศบาลตำบล ให้มีจิตสาธารณะและเห็นแก่ประโยชน์ส่วนรวมมากกว่าประโยชน์ส่วนตน

๒. เพื่อปลูกฝังจิตสำนึกและค่านิยมที่ดีในการต่อต้านการทุจริตและประพฤติมิชอบให้แก่คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้างของเทศบาลตำบล

๓. เพื่อให้ความรู้แก่คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้าง ตามประมวลจริยธรรมข้าราชการส่วนท้องถิ่นเพื่อป้องกันผลประโยชน์ทับซ้อน

๔. เพื่อให้คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้างได้รับการพัฒนาจิตใจ และพัฒนาตนเองให้มีจิตสาธารณะเกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตน เป็นพลเมืองดี สร้างประโยชน์ให้แก่ครอบครัว ประชาชน และประเทศชาติ สร้างจิตสำนึกในการกระทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน

**๔. กลุ่มเป้าหมาย**

คณะผู้บริหาร พนักงานเทศบาล ลูกจ้างประจำ และพนักงานจ้างของเทศบาลพนักงานครูเทศบาล จำนวน ๗๐ คน

**๕. ระยะเวลาดำเนินการ**

มกราคม – กันยายน ๒๕๖๓

**๖. งบประมาณดำเนินการ**

จ่ายจากงบประมาณรายจ่ายของเทศบาลตำบลนาสาร ประจำปีงบประมาณ พ.ศ.๒๕๖๓

แผนงาน บริหารงานทั่วไป หมวดค่าใช้สอย โครงการเสริมสร้างความซื่อสัตย์ สุจริต และปลูกฝังทัศนคติ วัฒนธรรมที่ดีใน การต่อต้านการทุจริต

จำนวน ๑๕,๐๐๐ บาท ตามรายละเอียดดังนี้

๑. ค่าอาหารกลางวัน จำนวน ๗๐ คน คนละ ๗๕ บาท/วัน ( ๑ วัน) เป็นเงิน ๕,๒๕๐ บาท

๒. ค่าอาหารว่างและเครื่องดื่ม จำนวน ๒ มื้อ x ๗๐ คน x ๒๕ บาท เป็นเงิน ๓,๕๐๐ บาท

๓. ค่าป้ายประชาสัมพันธ์ ๑ ผืน เป็นเงิน ๑,๐๐๐ บาท

๔. ค่าตอบแทนวิทยากร ๖๐๐ บาท/ชั่วโมง จำนวน ๖ ชั่วโมง เป็นเงิน ๓,๖๐๐ บาท

๕. ค่ากระเป๋าจำนวน ๗๐ ใบๆ ๗๐ บาท เป็นเงิน ๔,๙๐๐ บาท

๕. ค่าวัสดุและอุปกรณ์ และค่าใช้จ่ายอื่นๆที่จำเป็น เป็นเงิน ๓๕๐ บาท

รวมเป็นเงิน ๑๕,๐๐๐บาท (หนึ่งหมื่นบาทถ้วน) สามารถถั่วเฉลี่ยได้ทุกรายการ

**๗. วิธีการดำเนินงาน**

๗.๑ บรรยายเรื่อง การป้องกันผลประโยชน์ทับซ้อนเกี่ยวกับการปฏิบัติงาน และการปรับเปลี่ยนฐานความคิดของเจ้าหน้าที่รัฐในการรักษาผลประโยชน์สาธารณะเพื่อการต่อต้านการทุจริต

/๗.๒ บรรยาย...

-๓๐-

๗.๒ บรรยายเรื่อง การปฏิบัติตามประมวลจริยธรรมของข้าราชการการเมืองท้องถิ่นฝ่ายบริหารและฝ่ายสภาท้องถิ่นและประมวลจริยธรรมของข้าราชการส่วนท้องถิ่น

๗.๓ แบ่งกลุ่มทำกิจกรรมเกี่ยวกับการเสริมสร้างความซื่อสัตย์ สุจริต และปลูกฝังทัศนคติและวัฒนธรรมที่ดีให้แก่คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้างของเทศบาล

๗.๔ ทดสอบก่อนและหลังการฟังบรรยาย

**๘. สถานที่ดำเนินการ**

เทศบาลตำบลตำบลนาสาร

**๙. ผู้รับผิดชอบโครงการ**

งานนิติการ สำนักปลัดเทศบาลตำบลนาสาร

**๑๐. ตัวชี้วัด/ผลลัพธ์**

๑. ระดับความรู้ ความเข้าใจของผู้เข้าร่วมโครงการ ไม่น้อยกว่าร้อยละ ๗๕

๒. จำนวนผู้เข้าร่วมโครงการ ไม่น้อยกว่าร้อยละ ๘๐

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๓๑-

**๑.๑.๓ สร้างจิตสำนึกและความตระหนักที่จะไม่กระทำการอันเป็นการขัดกันแห่ง**

**ผลประโยชน์หรือการมีผลประโยชน์ทับซ้อน**

**โครงการ กิจกรรมให้ความรู้ เรื่อง ผลประโยชน์ทับซ้อนให้กับบุคลากรของเทศบาล พ.ศ.๒๕๖๓**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : กิจกรรมให้ความรู้ เรื่อง ผลประโยชน์ทับซ้อนให้กับพนักงานเทศบาลและ**

**พนักงานจ้างของเทศบาล**

**๒. หลักการและเหตุผล**

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. ๒๕๕๙ - ๒๕๖๐ หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น เทศบาลตำบลนาสาร จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อนแก่บุคลากรในเทศบาล เพื่อป้องกันการทุจริตในการปฏิบัติราชการ จึงได้จัดกิจกรรมป้องกัน

ผลประโยชน์ทับซ้อน ผ่านการประชุมผู้บริหารกับพนักงานเทศบาลเพื่อให้พนักงานทุกคนทำงานโดยยึดถือระเบียบ กฎหมายคุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

/๓ วัตถุประสงค์.....

**-๓๒-**

**๓. วัตถุประสงค์**

๓.๑ เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน

๓.๒ เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ของเทศบาล

๓.๓ เพื่อเสริมสร้างให้ข้าราชการและเจ้าหน้าที่ของเทศบาล มีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชั่นมุ่งสู่การเป็นข้าราชการท้องถิ่นไทยใสสะอาด

**๔. เป้าหมาย**

พนักงาเทศบาลและพนักงานจ้างของเทศบาลจำนวน ๗๐ คน

**๕. พื้นที่ดำเนินการ**

เทศบาลตำบลนาสาร

**๖. วิธีการดำเนินการ**

จัดให้มีการประชุมตามระยะเวลาเพื่อให้ความรู้เรื่องผลประโยชน์ทับซ้อน

**๗. ระยะเวลาการดำเนินการ**

ปีงบประมาณ พ.ศ. ๒๕๖๓

**๘. งบประมาณในการดำเนินโครงการ**

จ่ายจากงบประมาณรายจ่ายของเทศบาลตำบลนาสาร ประจำปีงบประมาณ พ.ศ.๒๕๖๓

แผนงาน บริหารงานทั่วไป หมวดค่าใช้สอย โครงการกิจกรรมให้ความรู้ เรื่อง ผลประโยชน์ทับซ้อนให้กับพนักงานเทศบาลและพนักงานจ้างของเทศบาล จำนวน ๑๕,๐๐๐ บาท ตามรายละเอียดดังนี้

๑. ค่าอาหารกลางวัน จำนวน ๗๐ คน คนละ ๗๕ บาท/วัน ( ๑ วัน) เป็นเงิน ๕,๒๕๐ บาท

๒. ค่าอาหารว่างและเครื่องดื่ม จำนวน ๒ มื้อ x ๗๐ คน x ๒๕ บาท เป็นเงิน ๓,๕๐๐ บาท

๓. ค่าป้ายประชาสัมพันธ์ ๑ ผืน เป็นเงิน ๑,๐๐๐ บาท

๔. ค่าตอบแทนวิทยากร ๖๐๐ บาท/ชั่วโมง จำนวน ๖ ชั่วโมง เป็นเงิน ๓,๖๐๐ บาท

๕. ค่ากระเป๋าจำนวน ๗๐ ใบๆ ๗๐ บาท เป็นเงิน ๔,๙๐๐ บาท

๕. ค่าวัสดุและอุปกรณ์ และค่าใช้จ่ายอื่นๆที่จำเป็น เป็นเงิน ๓๕๐ บาท

รวมเป็นเงิน ๑๕,๐๐๐บาท (หนึ่งหมื่นบาทถ้วน) สามารถถั่วเฉลี่ยได้ทุกรายการ

**๙. ผู้รับผิดชอบโครงการ**

งานนิติการ สำนักปลัดเทศบาลตำบลนาสาร

**๑๐. ตัวชี้วัด/ผลลัพธ์**

ตัวชี้วัด พนักงานและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์ พนักงานและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**-๓๓-**

**โครงการ มาตรการปรับปรุงคู่มือการป้องกันผลประโยชน์ทับซ้อนของเทศบาลตำบลนาสาร พ.ศ.๒๕๖๒**

**๑. ชื่อ : มาตรการ “มาตรการปรับปรุงคู่มือการป้องกันผลประโยชน์ทับซ้อน”**

**๒. หลักการและเหตุผล**

รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย ๑๑ ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับปัจจุบันหน่วยงานต่างๆ เช่น สำนักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริตในภาครัฐ และองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐-๒๕๖๔) และพัฒนาเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA)

ปีงบประมาณ พ.ศ. ๒๕๖๐ ครอบคลุมประเด็นการประเมิน ๕ ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วยเพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ

เทศบาลจึงได้ตระหนักและเห็นถึงความสำคัญของการจัดหาคู่มือการป้องกันผลประโยชน์ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบใน

สังคมไทยให้เทียบเท่าระดับมาตรฐานสากลได้ต่อไป

**๓. วัตถุประสงค์**

๓.๑ เพื่อปรับปรุงคู่มือการป้องกันผลประโยชน์ทับซ้อนของเทศบาล ให้บุคลากรผู้ปฏิบัติงานนำไปเป็นองค์ความรู้ในการทำงานให้เป็นไปด้วยความถูกต้อง

/๓.๒ เพื่อเป็น..

-๓๔-

๓.๒ เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหาการทุจริตคอร์รัปชั่น

**๔. เป้าหมาย/ผลผลิต**

บุคลากรมีคู่มือการปฏิบัติงานเพื่อป้องกันผลประโยชน์ทับซ้อนของเทศบาล

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๑. ศึกษาและรวบรวมข้อมูล

๒. จัดทำ (ร่าง) คู่มือการป้องกันผลประโยชน์ทับซ้อน

๓. ตรวจสอบความถูกต้อง

๔. จัดทำคู่มือการป้องกันผลประโยชน์ทับซ้อน

๕. แจกจ่ายให้บุคลากร

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

งานนิติการ ฝ่ายอำนวยการ สำนักปลัดเทศบาล

**๑๐. ตัวชี้วัด/ผลลัพธ์**

มีการจัดทำคู่มือการปฏิบัติงานเพื่อป้องกันผลประโยชน์ทับซ้อน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๓๕-

**๑.๒ การสร้างจิตสำนึกและตระหนักแก่ประชาชนทุกภาคส่วนในท้องถิ่น**

**๑.๒.๑ สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง**

**โครงการ ฝึกอบรมและจัดตั้งกลุ่มอาชีพของเทศบาลตำบลนาสาร**

**พ.ศ.๒๕๖๒**

**๑. ชื่อโครงการ โครงการฝึกอบรมและจัดตั้งกลุ่มอาชีพ**

**๒. หลักการและเหตุผล**

การส่งเสริมและพัฒนาเศรษฐกิจระดับชุมชนก่อให้เกิดรายได้และแก้ปัญหาการว่างงานของประชาชนที่ได้รับผลกระทบจากภาวะวิกฤตทางการเงิน  เป็นกระบวนการพัฒนาท้องถิ่นเพื่อสร้างชุมชนให้เข้มแข็งและพึ่งตนเองได้และเป็นอีกวิธีหนึ่งที่จะส่งเสริมให้ประชาชนได้เกิดกลุ่มอาชีพที่หลากหลายมีการพึ่งพาอาศัยกันและกัน เกิดความสามัคคีขึ้นในหมู่คณะ และชุมชนรายยังสามารถนำสินค้ามาจำหน่ายหรือแลกเปลี่ยนกันจะเป็นทุนหมุนเวียนในชุมชน และดึงให้ประชาชนในบริเวณใกล้เคียงมาใช้บริการเช่นเดียวกับการอุดหนุนร้านค้าในชุมชน   สอดคล้องกับนโยบายของรัฐบาลในการส่งเสริมให้กินของไทย ใช้ของไทย ซึ่งการดำเนินงานดังกล่าวจะเกิดประโยชน์แก่ประชาชนอย่างทั่วถึง และเท่าเทียมกันอันจะส่งผลให้การแก้ไขปัญหาในระดับเศรษฐกิจรากหญ้า ตามแนวปรัชญาเศรษฐกิจพอเพียง เพื่อเป็นการเพิ่มศักยภาพและขีดความสามารถกลุ่มอาชีพในเทศบาลนครขอนแก่นให้มีประสิทธิภาพความเข้มแข็งต่อชุมชน ให้สามารถพึ่งตนเองได้ ให้มีคุณภาพชีวิตที่ดีขึ้น มีภูมิคุ้มกันต่อการเปลี่ยนแปลงของเศรษฐกิจ ตลอดจนให้คนจนไม่มีอาชีพ ให้มีรายได้เสริมสามารถครองตนเองให้อยู่ได้ สนับสนุนกลุ่มอาชีพที่มีอยู่ให้ได้รับการต่อยอดเพื่อความเจริญเติบโตสามารถเป็นสินค้าที่ได้รับการยอมรับในระดับหนึ่ง อันจะเป็นการสร้างความเข้มแข็งของภาคประชาชนให้อยู่อย่างมีประสิทธิภาพและยั่งยืนต่อไป

เพื่อเป็นการตอบสนองต่อความต้องการของชุมชน เทศบาลตำบลนาสาร จึงได้จัดทำ โครงการฝึกอบรมและจัดตั้งกลุ่มอาชีพ ขึ้น

อาศัยอำนาจตามพระราชบัญญัติเทศบาล พ.ศ.๒๔๙๖ แก้ไขเพิ่มเติมถึงฉบับปัจจุบัน มาตรา ๕๑ (๕) ได้กำหนดให้เทศบาลตำบลอาจจัดทำกิจการในเขตเทศบาล คือ บำรุงและส่งเสริมการทำมาหากินของราษฎร์ และอาศัยอำนาจตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ.๒๕๔๒ มาตรา ๑๖ (๖) ได้กำหนดให้เทศบาลมีอำนาจและหน้าที่ในการจัดบริการสาธารณะเพื่อประโยชน์ของประชาชนในท้องถิ่นของตัวเอง คือ การส่งเสริม การฝึก และประกอบอาชีพ

**๓. วัตถุประสงค์**

๓.๑.เพื่อส่งเสริมและสนับสนุนการเรียนรู้ของชุมชน และพัฒนากลุ่มอาชีพ

๓.๒.เพื่อส่งเสริมอาชีพตามแนวเศรษฐกิจพอเพียง

๓.๓.เพื่อส่งเสริมให้เกิดการสร้างรายได้และทุนหมุนเวียนภายในชุมชน

๓.๔.เพื่อให้ชุมชนมีระบบการบริหารจัดการที่ดีในกลุ่มอาชีพ

/๓.๕.เพื่อพัฒนา...

-๓๖-

๓.๕.เพื่อพัฒนาผลิตภัณฑ์ในชุมชนไปสู่สินค้า OTOP

**๔.เป้าหมาย**

ประชาชน/องค์กร/กลุ่มอาชีพ/ผู้ด้อยโอกาสที่อยู่ในเขตเทศบาลเทศบาลตำบลนาสาร จำนวน ๖๐ คน

**๕. วิธีดำเนินการ**

๕.๑ ประชุมคณะกรรมการศูนย์ถ่ายทอดเทคโนโลยีการเกษตร

๕.๒ เขียนโครงการและอนุมัติโครงการ

๕.๓ ดำเนินการตามโครงการ

๕.๔ รายงานผลภายหลังเสร็จสิ้นโครงการฯ

**๖.ระยะเวลาดำเนินโครงการ**

ระหว่างเดือนตุลาคม พ.ศ.๒๕๖๑ – ก.ย. พ.ศ.๒๕๖๒

**๗. สถานที่ดำเนินงาน**

ณ เทศบาลตำบลนาสาร

**๘. หน่วยงานที่รับผิดชอบ**

งานส่งเสริมการเกษตร กองสวัสดิการสังคม เทศบาลตำบลนาสาร อำเภอพระพรหม จังหวัดนครศรีธรรมราช

**๙. งบประมาณ**

จ่ายจากเทศบัญญัติเรื่องงบประมาณรายจ่ายประจำปีงบประมาณ เทศบาลตำบลนาสาร แผนงานเกษตร งานส่งเสริมการเกษตร เป็นเงิน ๕๐,๐๐๐.-บาท

๙.๑ ค่าป้ายประชาสัมพันธ์โครงการฯ

- ป้ายโครงการฯ ขนาด ๑.๒๐ ม.X๒.๔๐ ม. จำนวน ๑ ป้าย เป็นเงิน ๔๓๒.-บาท

๙.๒ ค่าอาหารว่างและเครื่องดื่มแก่ผู้เข้ารับการอบรมและผู้รับผิดชอบโครงการ

๖๐ คนๆ ละ ๓๐ บาท เป็นเงิน ๓,๖๐๐.-บาท

๙.๓ ค่าอาหาร สำหรับผู้เข้ารับการอบรม คณะวิทยากร และผู้รับผิดชอบโครงการจำนวน ๖๐ คนๆ ละ ๑๐๐.-บาท เป็นเงิน ๖,๐๐๐.-บาท

๙.๔ ค่าวิทยากร จำนวน ๑๒ ชั่วโมงๆละ ๖๐๐.-บาท เป็นเงิน ๗,๒๐๐.-บาท

๙.๕ ค่าวัสดุอุปกรณ์ฝึกอบรม เป็นเงิน ๓๒,๗๖๘.-บาท

**๑๐. การประเมินผลและการติดตามการดำเนินโครงการ**

ติดตามการดำเนินงานหลังดำเนินโครงการฯ และสรุปเป็นแนวทางเพื่อปรับปรุงการจัดทำโครงการในครั้งต่อไปโดยใช้แบบสอบถาม

**๑๑. ประโยชน์ที่ได้รับ**

๑๑.๑ กลุ่มอาชีพต่าง ๆ ในชุมชนได้รับการส่งเสริมและมีการแลกเปลี่ยนความรู้

                ๑๑.๒ ผู้ว่างงาน ผู้ตกงาน มีอาชีพรองรับ และบรรเทาปัญหาความเดือดร้อน

๑๑.๓ ชุมชนเกิดความเข้มแข็ง มีความรักความสามัคคี และเกิดการเรียนรู้ร่วมกันในชุมชน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๓๗-

**โครงการส่งเสริมและสนับสนุนศูนย์บริการและถ่ายทอดเทคโนโลยีการเกษตร**

**ประจำตำบลนาสาร** **ปีงบประมาณ ๒๕**๖๒

**๑.โครงการส่งเสริมและสนับสนุนศูนย์บริการและถ่ายทอดเทคโนโลยีการเกษตรประจำตำบลนาสาร** **ปีงบประมาณ ๒๕**๖๒

**๒.หลักการและเหตุผล**

               ศูนย์บริการและถ่ายทอดเทคโนโลยีการเกษตรประจำตำบล จัดตั้งขึ้นภายใต้โครงการศูนย์บริการและถ่ายทอดเทคโนโลยีการเกษตรชุมชน ตามมติคณะรัฐมนตรี เมื่อวันที่ ๒๑ พฤศจิกายน ๒๕๔๓ มุ่งเน้นให้เกิดขบวนการเรียนรู้ควบคู่กับการพัฒนาด้านการเกษตรโดยชุมชนมีส่วนร่วม อันเป็นไปตามแนวนโยบายพื้นฐานแห่งรัฐที่ต้องการกระจายอำนาจให้ท้องถิ่นพึ่งตนเอง และตัดสินใจในกิจกรรมท้องถิ่นได้เอง โดยรัฐให้การส่งเสริมและสนับสนุนให้ประชาชนในชุมชนมีส่วนร่วมในการสงวนบำรุงรักษาและใช้ประโยชน์จากทรัพยากรธรรมชาติตลอดจนความหลากหลายทางชีวภาพอย่างสมดุลย์ นอกจากนี้ยังมุ่งเน้นพัฒนาการเกษตรให้มีความเข้มแข็ง จึงได้มีการบูรณาการให้มีการเชื่อมโยงการปฏิบัติงานระหว่างเจ้าหน้าที่ ภาครัฐ องค์กร แกนนำกลุ่มอาชีพ และหน่วยงานต่าง ๆ โดยมีศูนย์บริการและถ่ายทอดเทคโนโลยีการเกษตรประจำตำบลเป็นศูนย์กลาง และตามที่มีมติคณะรัฐมนตรี เมื่อวันที่ ๑๐ กุมภาพันธ์ ๒๕๔๗ ได้สั่งการให้ทุกอำเภอถ่ายโอนภารกิจให้องค์การปกครองส่วนท้องถิ่นในส่วนของกรมส่งเสริมการเกษตรมีภารกิจที่ต้องถ่ายโอน จำนวน ๒ ด้าน ๙ ภารกิจ

              ศูนย์บริการและถ่ายทอดเทคโนโลยีการเกษตรประจำตำบลเป็นหนึ่งในภารกิจที่องค์กรปกครองส่วนท้องถิ่นได้รับการถ่ายโอนให้ดูแลรับผิดชอบ เพื่อให้มีงบประมาณที่จะสามารถดำเนินกิจกรรมของศูนย์บริการและถ่ายทอดเทคโนโลยีการเกษตรและสนอง ตามแนวนโยบายพื้นฐานแห่งรัฐที่บัญญัติภายใต้รัฐธรรมนูญแห่งราชอาณาจักรไทย พ.ศ. ๒๕๔๐ มาตราที่ ๗๘ ที่รัฐจะต้องกระจายอำนาจให้ท้องถิ่นพึ่งตนเอง

                ดังนั้น เพื่อให้งานการบริหารงานศูนย์บริการและถ่ายทอดเทคโนโลยีการเกษตรตำบลนาสาร ได้มีการขับเคลื่อนงานได้อย่างเต็มรูปแบบ สามารถรองรับงานที่ได้รับการถ่ายโอนและดำเนินการไปอย่างต่อเนื่องมีประสิทธิภาพ สามารถพัฒนางานการเกษตรของตำบลนาสารได้เหมือนกับที่กรมส่งเสริมการเกษตรดำเนินการ เทศบาลตำบลนาสาร จึงได้จัดทำโครงการส่งเสริมและสนับสนุนศูนย์บริการและถ่ายทอดเทคโนโลยีการเกษตรประจำตำบลนาสาร ขึ้น

**๓.วัตถุประสงค์**

เพื่อส่งเสริมสนับสนุนการดำเนินงานศูนย์ถ่ายทอดเทคโนโลยีการเกษตรประจำ

ตำบลนาสารให้มีความเข้มแข็งขึ้น

๒. เพื่อส่งเสริมสนับสนุนกิจกรรมพัฒนาอาชีพการเกษตรให้กับเกษตรกรในพื้นที่ตำบลนาสาร

                        ๓. เพื่อส่งเสริมสนับสนุนการพัฒนาคณะกรรมการศูนย์บริการและถ่ายทอดเทคโนโลยีการ การเกษตร /๔. เพื่อส่งเสริม...

-๓๘-

                        ๔. เพื่อส่งเสริมให้มีการพัฒนาการดำเนินงานในลักษณะกลุ่มเกษตรกรเป็นรูปธรรมและมีความเข้มแข็ง

**๓. เป้าหมายการดำเนินงาน**

๑.ศูนย์บริการและถ่ายทอดเทคโนโลยีการเกษตรตำบลนาสาร

๒.คณะกรรมการศูนย์บริการและถ่ายทอดเทคโนโลยีการเกษตร

๓.กลุ่มเกษตรกรในพื้นที่ตำบลนาสาร

๔.ครอบครัวเกษตรกรภายใต้โครงการสายใยรักแห่งครอบครัว

๕.เกษตรกรทั่วไปในพื้นที่ตำบลนาสาร

**๔. วิธีดำเนินงาน**

๑. กำหนดกิจกรรม

๒. ดำเนินกิจกรรมเชิงปฏิบัติการกับกลุ่มเป้าหมาย

๓. รายงานผลการปฏิบัติงาน

๔. สรุปผลการดำเนินงาน

๕. **ระยะเวลาดำเนินการ**

1. ตุลาคม ๒๕๖๑ – ๓๐ กันยายน ๒๕๖๒

**๖.พื้นที่ดำเนินการ**

ตำบลนาสาร อำเภอพระพรหม จังหวัดนครศรีธรรมราช

**๗.งบประมาณดำเนินการ**

เทศบัญญัติเทศบาลตำบลนาสาร งบประมาณรายจ่ายประจำปีงบประมาณ พ.ศ.๒๕๖๑

แผนงานเกษตร งานส่งเสริมการเกษตร งบดำเนินงาน หมวดค่าตอบแทนใช้สอยและวัสดุ ประเภทค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ เป็นค่าการจัดการและบริหารศูนย์บริการและถ่ายทอดเทคโนโลยีการเกษตรประจำตำบลนาสาร เพื่อสนับสนุนและส่งเสริมการพัฒนาการเกษตรในตำบล ตั้งจ่ายจากเงินรายได้ (เงินอุดหนุนทั่วไป) เป็นเงิน ๓๐,๐๐๐.-บาท

**๘. ผลที่คาดว่าจะได้รับ**

 ๑. ศูนย์บริการและถ่ายทอดเทคโนโลยีการเกษตรประจำตำบลนาสาร ได้รับการ

พัฒนาเพื่อให้สามารถรองรับงานด้านการเกษตรในการบริการประชาชนและเป็นศูนย์กลางของเกษตรกรในตำบลนาสาร

  ๒.  เกิดความร่วมมือระหว่างภาครัฐ องค์กรเกษตรกร และสถาบันเกษตรกร เพื่อให้การพัฒนาการเกษตรเป็นไปอย่างมีประสิทธิภาพ

๓. เกษตรกรในพื้นที่ตำบลนาสาร เข้าใจและสามารถใช้ประโยชน์จากคณะกรรมการ

ศูนย์ที่เป็นตัวแทนของแต่ละหมู่บ้านได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๓๙-

**๑.๓ การสร้างจิตสำนึกและความตะหนักแก่เด็กและเยาวชน**

**๑.๓.๑ สร้างจิตสำนึกและความตระหนักในความซื่อสัตย์สุจริต**

**โครงการจัดงานวันเด็กแห่งชาติประจำปี พ.ศ. ๒๕๖๒**

**เทศบาลตำบลนาสาร อำเภอพระพรหม จังหวัดนครศรีธรรมราช**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ โครงการจัดงานวันเด็กแห่งชาติประจำปี พ.ศ. ๒๕๖๒**

( สนุกอย่างสร้างสรรค์ ย้อนวิถีไทย ตามรอยพ่อหลวง)

**๒. หลักการและเหตุผล**

อาศัยอำนาจตามพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติมฉบับที่ ๑๓ พ.ศ. ๒๕๕๕ มาตรา ๕๐(๗) ส่งเสริมการพัฒนาสตรี เด็ก เยาวชน ผู้สูงอายุและผู้พิการ และระเบียบกระทรวงมหาดไทยว่าด้วยการเบิกจ่ายค่าใช้จ่ายในการจัดงาน การจัดการแข่งขันกีฬาและส่งนักกีฬาเข้าร่วมการแข่งขันกีฬาขององค์กรปกครองส่วนท้องถิ่น พ.ศ. ๒๕๕๙ และเป็นไปตามแผนพัฒนาท้องถิ่นสี่ปี (พ.ศ.๒๕๖๑ – ๒๕๖๔ ) ของเทศบาลตำบลนาสาร ยุทธศาสตร์ที่ ๔ การพัฒนาคุณภาพชีวิตและสังคม

วัฒนธรรมเป็นสิ่งสะท้อนให้เห็นถึงคุณค่าวิถีชีวิตที่ชุมชนและท้องถิ่นต่างๆได้พัฒนาและสร้างสรรค์ขึ้นเพื่อใช้เป็นเครื่องมือในการดำเนินชีวิต โดยแสดงออกในรูปแบบและวิธีการที่หลากหลาย ทั้งในรูปแบบของวิถีชีวิต ขนบธรรมเนียมประเพณี ภูมิปัญญา ศิลปะการแสดง ฯลฯ ในปัจจุบันวัฒนธรรมท้องถิ่นถูกละเลยและมีการถ่ายทอดไปสู่คนรุ่นใหม่น้อย และไม่ได้รับการสืบสานและอนุรักษ์ฟื้นฟูรวมถึงการพัฒนาต่อยอดให้เกิดคุณค่าทางสังคมและจิตใจทำให้คุณค่าทางมรดกวัฒนธรรมลดน้อยไปจนแทบจะสูญหาย เพื่อเป็นการปลูกจิตสำนึกและกระตุ้นให้คนในชุมชนท้องถิ่นเกิดความตระหนัก มีความตื่นตัวและเข้ามามีส่วนร่วมในการฟื้นฟูเผยแพร่และสืบสานภูมิปัญญาท้องถิ่น และคุณค่าความหลากหลายของศิลปะและวัฒนธรรมไทย ทั้งที่เป็นวิถีชีวิต ค่านิยม และความเป็นไทย ให้เด็กและเยาวชนเป็นผู้สืบทอด ภูมิปัญญาจากผู้รู้ในชุมชน ซึงสอดคล้องกับ ปรัชญาเศรษฐกิจพอเพียง ที่พระบาทสมเด็จพระเจ้าอยู่หัวทรงมีพระราชดำรัส ชี้แนะแนวทางการดำรงอยู่และปฏิบัติตนในทางที่ควรจะเป็นโดยมีพื้นฐานมาจากวิถีชีวิตดั้งเดิมของสังคมไทย สามารถนำมาประยุกต์ใช้ได้ตลอดเวลา

ด้วยเหตุนี้เทศบาลตำบลนาสารจึงจำเป็นอย่างยิ่งที่จะต้องเตรียมความพร้อมให้กับเด็กและเยาวชนให้สามารถดำเนินชีวิตได้อย่างปกติสุขอย่างยั่งยืน โดยให้ได้รับการบ่มเพาะ ปลูกฝังวิธีคิดและการดำเนินชีวิตตามหลักเศรษฐกิจพอเพียง จึงได้จัดทำโครงการจัดงานวันเด็กแห่งชาติประจำปี พ.ศ. ๒๕๖๑และในวันเสาร์ที่สองของเดือนมกราคมของทุกปีขึ้น เพื่อให้เด็กและเยาวชนเกิดการสำนึกรักษ์ท้องถิ่น และเป็นการส่งเสริมให้นักเรียนเกิดความหวงแหนในวัฒนธรรมอันเป็น “ทรัพย์” ของท้องถิ่นที่

/ควรแก่...

-๔๐-

ควรแก่การรักษา บนพื้นฐานของหลักปรัชญาเศรษฐกิจพอเพียง ให้เด็กและเยาวชนได้มีโอกาสแสดงออกถึงความสามารถในด้านต่างๆ และได้ตระหนักถึงวินัย หน้าที่ของตนเอง ได้มีความพร้อมในการพัฒนาทางด้านร่างกาย ด้านสติปัญญา ด้านอารมณ์ด้านสังคม ซึ่งได้จัดกิจกรรมต่างๆ ให้สอดคล้องกับการพัฒนาของเด็กทั้ง ๔ ด้านรวมถึงประชาชนและผู้รับผิดชอบตระหนักถึงความสำคัญของเด็กและเยาวชนต่อไป

**๓. วัตถุประสงค์**

๓.๑ เพื่อปลูกจิตสำนึกให้เด็กเยาวชนในท้องถิ่นเกิดความตระหนัก ได้เรียนรู้ความสำคัญ รู้จักวิถีชีวิต และเข้ามามีส่วนร่วมในการอนุรักษ์ ฟื้นฟู และสืบสานภูมิปัญญาและคุณค่าความหลากหลายทางวัฒนธรรม ทั้งที่เป็นชีวิต ค่านิยมที่ดีงาม และความเป็นไทย

๓.๒ เพื่อจัดกิจกรรมส่งเสริมให้เด็กและเยาวชนเกิดการเรียนรู้หลักปรัชญาเศรษฐกิจพอเพียง และหลักการทรงงานรวมถึงพระราชกรณียกิจในพระบาทสมเด็จพระเจ้าอยู่หัว

๓.๓ เพื่อส่งเสริมการพัฒนาด้านร่างกาย อารมณ์ จิตใจ สังคม และสติปัญญาให้เด็กเละเยาวชนมีความพร้อมตามวัยที่เหมาะสม

๓.๔ เพื่อส่งเสริมให้เด็กและเยาวชนได้แสดงออก กล้าคิด กล้าทำในทางสร้างสรรค์และเป็นผู้มีนิสัยใฝ่ ศึกษาหาความรู้

๓.๕ เพื่อเป็นการสร้างความสัมพันธ์ระหว่างเด็ก ผู้ปกครอง ประชาชน หน่วยงานต่างๆ

**๔. เป้าหมาย**

**๔.๑ เชิงปริมาณ**

(๑) เด็กและเยาวชนในเขตเทศบาลตำบลนาสารและพื้นที่ใกล้เคียงเข้าร่วมกิจกรรมโดยประมาณจำนวน ๑,๐๐๐ คน

(๒) แขกผู้มีเกียรติในหน่วยงานภาครัฐ เอกชน ผู้ปกครอง ประชาชน หมู่บ้าน/ชุมชน ชมรม สถานศึกษา จำนวนไม่น้อยกว่า ๕๐ คน

(๓) ผู้บริหาร สมาชิก และเจ้าหน้าที่เทศบาลตำบลนาสาร จำนวนไม่น้อยกว่า ๑๐๐ คน

**๔.๒ เชิงคุณภาพ**

(๑) เด็กและเยาวชนมีความพร้อมตามวัยที่เหมาะสมสอดคล้องกับพัฒนาการ ๔ ด้านมีความกล้าในการคิดการแสดงออกในทางที่ดีเกิดความตระหนักในหน้าที่ มีความสนุกสนาน ได้เรียนรู้ความสำคัญ รู้จักวิถีชีวิต รู้ถึงคุณค่าของประวัติศาสตร์ในท้องถิ่น ความเป็นมาและวัฒนธรรมประเพณีของท้องถิ่น และเกิดการเรียนรู้หลักปรัชญาเศรษฐกิจพอเพียง

(๒) หน่วยงานภาครัฐ เอกชน ผู้ปกครอง ประชาชน ได้ตระหนักและเห็นความสำคัญของเด็ก สนใจในการอบรมสั่งสอนตลอดจนมีส่วนร่วมในการจัดกิจกรรมเพื่อส่งเสริมความสามารถของเด็กในด้านต่างๆ

**๕.วิธีดำเนินการ**

๑. ประชุมหัวหน้าส่วนราชการและผู้บริหาร

๒. จัดทำโครงการเพื่อขออนุมัติต่อนายกเทศมนตรี

/๓.ติดต่อ...

-๔๑-

๓. ติดต่อประสานงานกับหน่วยงานหรือบุคคลที่เกี่ยวข้อง

๔. ดำเนินการตามโครงการโดยมีรายละเอียดดังนี้

๔.๑ ดำเนินการจัดหาพัสดุ

๔.๒ ดำเนินการจัดสถานที่ตามผังบริเวณในสำนักงานเทศบาล

๔.๓ จัดซุ้มกิจกรรม ดังนี้

๔.๓.๑ ซุ้มเสริมสร้างทักษะและพัฒนาการเรียนรู้นอกห้องเรียน (กิจกรรมคัดลายมือ) เป็นการส่งเสริมให้เด็กมีวินัยในตนเอง มีความสุขุม รวมทั้งการฝึกสมาธิ และสร้างนิสัยรักความเป็นระเบียบ ฝึกการสังเกต ฝึกความแน่วแน่ในการเขียนหนังสือ ทำให้เกิดความภาคภูมิใจในตนเอง ภาคภูมิใจในความเป็นชาติไทย ที่มีอักษรไทยเป็นของเราเองและยังพัฒนาการด้านสติปัญญา และพัฒนาการด้านกล้ามเนื้อของมือ พร้อมทั้งให้ของรางวัลกับผู้เข้าร่วมกิจกรรมเพื่อเป็นการส่งเสริมให้เด็กและเยาวชนมีขวัญและกำลังใจในการเขียนหนังสือ และให้รับประทานอาหารเพื่อพัฒนาด้านร่างกายให้มีความสมบูรณ์ไม่ขาดสารอาหาร (ตอบสนองยุทธศาสตร์การพัฒนาคุณภาพชีวิตและสังคม/ โตไปไม่โกง ข้อ ๔ กระทำอย่างรับผิดชอบ/ค่านิยม ๑๒ ประการ ข้อ ๘ มีระเบียบวินัย เคารพกฎหมาย ผู้น้อยรู้จักการเคารพผู้ใหญ่)

๔.๓.๒.ซุ้มเสริมสร้างทักษะและพัฒนาการเรียนรู้นอกห้องเรียน (กิจกรรมตามรอยพ่อหลวง)ให้เด็กและเยาวชนได้เรียนรู้ กว่า ๗๐ ปีมาแล้ว ที่พระบาทสมเด็จพระเจ้าอยู่หัว ทรงปฏิบัติพระราชกรณียกิจบำบัดทุกข์ บำรุงสุขให้กับอาณาประชาราษฎร์อย่างมิเห็นแก่ความเหนื่อยยาก ด้วยความอดทน วิริยะ อุตสาหะ แม้ทรงมีพระชนมายุมากหรือขณะทรงพระประชวร เพื่อเผยแพร่พระเกียรติคุณของพระบาทสมเด็จพระปรมินทรมหาภูมิพลอดุลยเดชมหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร (รัชกาลที่ ๙ ) และได้ศึกษาเรียนรู้เกี่ยวกับพระเจ้าอยู่หัวพระมหาวชิราลงกรณ์ บดินทรเทพยวรางกูรฯ (รัชกาลที่ ๑๐) (ตอบสนองยุทธศาสตร์การพัฒนาคุณภาพชีวิตและสังคม/ โตไปไม่โกง ข้อ ๕ เป็นอยู่อย่างพอเพียง/ค่านิยม ๑๒ ประการ ข้อ ๑ ความรักชาติ ศาสนา พระมหากษัตริย์ ข้อ ๙ มีสติรู้ตัว รู้คิด รู้ทำ รู้ปฏิบัติตามพระราชดำรัสของพระบาทสมเด็จพระเจ้าอยู่หัว และข้อ ๑๐ รู้จักดำรงตนอยู่โดยใช้หลักปรัชญาเศรษฐกิจพอเพียงตามพระราชดำรัสของพระบาทสมเด็จพระเจ้าอยู่หัว)

๔.๓.๓. ซุ้มเสริมสร้างทักษะและพัฒนาการเรียนรู้นอกห้องเรียน (กิจกรรมของเล่นไทย)เมื่อย้อนไปสมัยอดีตสัก ๕๐ ปี สำหรับเด็กท้องถิ่น คงมีโอกาสได้เล่นของเล่นสนุกๆ จากคนเฒ่า-คนแก่ พ่อ-แม่หรือปู่-ย่า ตา-ยาย ซึ่งมักจะประดิษฐ์ของเล่น โดยอาศัยภูมิปัญญาชาวบ้าน และการประยุกต์วัตถุดิบที่หาได้ในท้องถิ่นมาทำเป็นของเล่นสำหรับเด็กๆ ของเล่นภูมิปัญญาไทย เป็นของเล่นที่สามารถส่งเสริม ทักษะ ช่วยให้เด็กมีพัฒนาการเหมาะสมกับวัย สร้างความแข็งแรงของร่างกาย ทำให้เด็กได้เรียนรู้วิธีการทำของเล่นด้วยตนเอง สามารถสร้างความภาคภูมิใจให้แก่เด็กๆ ฝึกให้เด็ก คิดริเริ่มสร้างสรรค์ และทำให้เด็กๆ ได้เรียนรู้วิธีการประยุกต์ทรัพยากรที่มีอยู่ในท้องถิ่น หรือสิ่งที่เหลือใช้มาดัดแปลงทำเป็นของเล่นที่สำคัญของเล่นที่ได้ มักทำจากวัตถุดิบธรรมชาติ จึงเป็นของเล่นที่ไม่เป็นอันตราย ซึ่งตรงกันข้ามกับของเล่นในปัจจุบัน โดยส่วนใหญ่ประดิษฐ์ขึ้นจากการสกัดและการสังเคราะห์ของสารเคมี อาจจะมีส่วนผสมของวัตถุดิบที่เป็นอันตราย เมื่อเด็กสัมผัส อม เคี้ยวของเล่น อาจจะทำให้

/เด็กได้รับ...

-๔๒-

เด็ก ได้รับสารเคมีเข้าไปสะสมอยู่ในร่างกายได้ ทำให้เด็กไม่สบาย หรือสารเคมีบางอย่าง เป็นอันตราย

ต่อเด็ก อาจถึงขั้นเสียชีวิตได้ ช่วยให้นักเรียนมีพัฒนาการทางด้านความคิด สติปัญญา ความสามารถ รวมทั้งสุขภาพกาย สุขภาพจิต เกิดความเพลิดเพลิน ส่งเสริมสมาธิที่ดี สร้างสุนทรียะให้กับอารมณ์และจิตใจได้พร้อมทั้งมอบของรางวัลให้กับผู้เข้าร่วมกิจกรรมเพื่อเป็นการส่งเสริมให้เด็กและเยาวชนมีขวัญและกำลังใจในการผลิตงานศิลปะต่อไป(ตอบสนองยุทธศาสตร์การพัฒนาคุณภาพชีวิตและสังคม/ โตไปไม่โกง ข้อ ๔ กระทำอย่างรับผิดชอบ/ค่านิยม ๑๒ ประการ ข้อ ๕ รักษาวัฒนธรรมประเพณีไทยอันงดงาม)

๔.๓.๔. ซุ้มเสริมสร้างทักษะและพัฒนาการเรียนรู้นอกห้องเรียน (กิจกรรมขยะแลกของ) เป็นกิจกรรมที่สร้างให้เด็กได้รู้คุณค่าของการใช้ทรัพยากรให้คุ้มค่าและเกิดประโยชน์สูงสุด โดยสนับสนุนให้เด็กช่วยกันเก็บขยะ นับขยะ และแบ่งแยกขยะก่อนนำไปทิ้ง ซึ่งเป็นแนวทางหนึ่งที่จะสามารถลดปริมาณขยะลงได้ (ให้เด็กรู้หน้าที่ของตน รู้จักการวิเคราะห์) ปลูกฝังจิตสำนึกรักษ์สิ่งแวดล้อมให้เด็กและเยาวชนให้มีนิสัยไม่ทิ้งขยะ โดยให้เด็กนำขยะมาที่ซุ้มและคัดแยกขยะในถังแต่ละประเภทและได้สิ่งของขวัญของรางวัลตอบแทนกลับไปตามกฎกติกาที่ได้กำหนดไว้ซึ่งเป็นการส่งเสริมการสร้างภูมิคุมกันในการดำเนินชีวิตเพื่อสร้างความยั่งยืนให้เกิดขึ้น และการใช้จ่ายให้พอประมาณมีเหตุผล เพื่อสร้างความสัมพันธ์อันดีและก่อให้เกิดสังคมที่พึ่งพาอาอาศัยซึ่งกันและกัน พร้อมกันนี้เด็กจะได้เรียนรู้วิธีการทำธุรกิจที่เป็นมิตรกับชุมชนและสังคม (ตอบสนองยุทธศาสตร์การพัฒนาคุณภาพชีวิตและสังคม/ โตไปไม่โกง ข้อ ๔ กระทำอย่างรับผิดชอบข้อ ๕ เป็นอยู่อย่างพอเพียง/ค่านิยม ๑๒ ประการ ข้อ ๙ มีสติรู้ตัว รู้คิด รู้ทำ รู้ปฏิบัติตามพระราชดำรัสของพระบาทสมเด็จพระเจ้าอยู่หัว และข้อ ๑๐ รู้จักดำรงตนอยู่โดยใช้หลักปรัชญาเศรษฐกิจพอเพียงตามพระราชดำรัสของพระบาทสมเด็จพระเจ้าอยู่หัว)

๔.๓.๕. ซุ้มเสริมสร้างทักษะและพัฒนาการเรียนรู้นอกห้องเรียน (กิจกรรมกินอยู่ตามวิถีไทย) ให้เด็กได้เรียนรู้เพื่อให้เห็นคุณค่าของวัฒนธรรมที่อยู่ในท้องถิ่นทั้งที่เป็น ประเพณี การละเล่น อาหาร ผลไม้ หรือภูมิปัญญาต่างๆที่ผ่านการสะสมต่อกันมาเป็นระยะเวลายาวนาน เพื่อให้เด็กเกิดการสำนึกรักษ์ท้องถิ่น ซึ่งเมื่อเด็กเกิดสำนึกแล้วย่อมเป็นการส่งเสริมให้นักเรียนเกิดความหวงแหนในวัฒนธรรมอันเป็น “ทรัพย์” ของท้องถิ่นที่ควรแก่การรักษา และสืบทอดให้คงอยู่ต่อไป โดยเป็นการนำเอาวิถีชีวิตและภูมิปัญญาท้องถิ่นของตำบลนาสาร มาให้เด็กได้เรียนรู้ มาสาธิตการทำและฝึกให้ลงมือปฏิบัติจริง เช่น ขนมอัมรา น้ำดื่มสมุนไพร ขนมโค และผัดไทย พร้อมทั้งให้สิ่งตอบแทนกับผู้เข้าร่วมกิจกรรมโดยให้เด็กที่เข้าร่วมกิจกรรมรับประทานอาหารเพื่อพัฒนาด้านร่างกายให้มีความสมบูรณ์ไม่ขาดสารอาหาร (ตอบสนองยุทธศาสตร์การพัฒนาคุณภาพชีวิตและสังคม/ โตไปไม่โกง ข้อ ๔ กระทำอย่างรับผิดชอบ/ค่านิยม ๑๒ ประการ ข้อ ๕ รักษาวัฒนธรรมประเพณีไทยอันงดงาม)

๔.๓.๖. ซุ้มเสริมสร้างทักษะและพัฒนาการเรียนรู้นอกห้องเรียน (กิจกรรมเพื่อนให้เพื่อนจากตุ๊กตามาสคอต) โดยให้เด็กและเยาวชน นำตุ๊กตาเก่าแบบผ้ามาจำนวน ๓ ตัว เพื่อ นำมาแลกกับตุ๊กตาใหม่ จำนวน ๑ ตัว และทางเทศบาลจะนำตุ๊กตาเก่าส่งมอบให้กับโรงพยาบาลและมูลนิธิที่รับบริจาคต่อไป ทางเทศบาลได้นำตุ๊กตามาสคอตมาโชว์เพื่อประชาสัมพันธ์ซุ้มกิจกรรม เพื่อเป็นการกระตุ้นและส่งเสริมให้เด็กรู้จักการเสียสละและส่งเสริมให้พัฒนาด้านร่างกายโดยการออกกำลังกายตามวัยของเด็กและยังเป็นการส่งเสริมด้านอารมณ์ของเด็กได้รับความสุข สนุกสนานตามวัย และยัง

/ส่งเสริม...

-๔๓-

ส่งเสริมพัฒนาการด้านสังคมเพราะเป็นการสอนให้เด็กได้รู้จักการแบ่งปันและยังเป็นการได้ช่วยเหลือ

คนอื่นในสังคม เนื่องจากสภาพสังคมไทยในปัจจุบันมีการเปลี่ยนแปลงอยู่ตลอดเวลา วิถีชีวิตของคนไทยแบบดั้งเดิมกำลังเสื่อมหาย ความอบอุ่น ความมีน้ำใจและการอยู่ร่วมกันอย่างสันติเริ่มลดน้อยเสื่อมถอยลงไป การรับเอาวัฒนธรรมค่านิยมตะวันตกและความเจริญทางด้านวัตถุเกิดขึ้นอย่างรวดเร็วจนทำให้เกิดปัญหาซับซ้อนมากมายในสังคม เพราะสังคมต่างมองและยอมรับว่า ค่านิยมเหล่านี้จะนำตัวเองไปสู่ความทันสมัย ความเจริญรุ่งเรืองเท่าเทียมกับอารยประเทศได้ จนทำให้สังคมกลายเป็นสังคมที่แก่งแย่งชิงดีชิงเด่นเกิดความเห็นแก่ตัวมากยิ่งขึ้น จนทำให้ลืมไปว่าแท้ที่จริงแล้ว สิ่งที่สังคมควรให้ความสำคัญและไม่ควรละเลยก็คือการอยู่ร่วมกันในสังคมอย่างมีความสุข การช่วยเหลือแบ่งปัน พร้อมทั้งมอบของรางวัลให้กับผู้เข้าร่วมกิจกรรมเพื่อเป็นการส่งเสริมให้เด็กและเยาวชนมีขวัญและกำลังใจ (ตอบสนองยุทธศาสตร์การพัฒนาคุณภาพชีวิตและสังคม/ โตไปไม่โกง ข้อ ๒ การมีจิตสาธารณะ ข้อ ๔ กระทำอย่างรับผิดชอบ/ค่านิยม ๑๒ ประการ ข้อ ๖ มีศีลธรรมรักษาความสัตย์ หวังดีต่อผู้อื่น เผื่อแผ่และแบ่งปัน และข้อ๑๒ คำนึงถึงผลประโยชน์ของส่วนรวมและชาติมากกว่าผลประโยชน์ของตนเอง)

๔.๓.๗. ซุ้มเสริมสร้างทักษะและพัฒนาการเรียนรู้นอกห้องเรียน (กิจกรรมสวยด้วยมือหนู)เป็นการฝึกปฏิบัติกิจกรรมศิลปะที่สร้างสรรค์จากเศษวัสดุธรรมชาติที่หลากหลายและการแต่งเติมสีสันจากสีธรรมชาติลงบนภาพตามจินตนาการให้เกิดเป็นงานศิลปะรูปแบบใหม่ที่แปลกแตกต่างจากการเห็นงานศิลปะในรูปแบบอื่นๆ ช่วยให้นักเรียนมีพัฒนาการทางด้านความคิด สติปัญญา ความสามารถ รวมทั้งสุขภาพกาย สุขภาพจิต เกิดความเพลิดเพลิน ส่งเสริมสมาธิที่ดี ส่งเสริมและฝึกนักเรียนให้รู้จักคุณค่าของเศษวัสดุธรรมชาติ สามารถนำมาให้เกิดประโยชน์ สร้างสุนทรียะให้กับอารมณ์ และจิตใจ และเป็นการส่งเสริมและเป็นการกระตุ้นความคิดในเรื่อง “ ความเป็นพลเมือง” ตามระบอบประชาธิปไตย คือ เคารพสิทธิเสรีภาพของตนเองและผู้อื่นมีความรับผิดชอบในหน้าที่ที่ได้รับหมอบหมาย เคารพกฎ กติกาของสังคม มีวินัย พร้อมทั้งมอบของรางวัลให้กับผู้เข้าร่วมกิจกรรมเพื่อเป็นการส่งเสริมให้เด็กและเยาวชนมีขวัญและกำลังใจในการผลิตงานศิลปะต่อไป(ตอบสนองยุทธศาสตร์การพัฒนาคุณภาพชีวิตและสังคม/ โตไปไม่โกง ข้อ ๔ กระทำอย่างรับผิดชอบ/ค่านิยม ๑๒ ประการ ข้อ ๘ มีระเบียบวินัย เคารพกฎหมาย ผู้น้อยรู้จักการเคารพผู้ใหญ่)

๔.๓.๘. ซุ้มเสริมสร้างทักษะและพัฒนาการทางด้านร่างกาย สติปัญญา อารมณ์ สังคม จะมีกิจกรรมได้แก่ กิจกรรมสปริงบอร์ด กิจกรรมบ้านลม เป็นการส่งเสริมให้เด็กที่เข้าร่วมมีมารยาท โดยการเข้าแถวต่อท้ายตามลำดับฝึกให้เป็นระเบียบวินัย กระทำอย่างรับผิดชอบ มีจิตสำนึกในบทบาทและหน้าที่ของตัวเองและปฏิบัติหน้าที่ให้ดีที่สุด เคารพกฎเกณฑ์กติกา พร้อมให้ตรวจสอบการกระทำได้เสมอ หากมีการกระทำผิดก็พร้อมที่จะยอมรับและแก้ไข ตามหลักสูตรโตไปไม่โกง และยังพัฒนาการด้านสังคมเพราะทุกคนที่เข้าร่วมกิจกรรมได้ร่วมกันเป็นหมู่คณะมีความสามัคคีและเอื้อเฟื้อเผื่อแผ่ให้แก่กันและส่งเสริมให้พัฒนาด้านร่างกายโดยการออกกำลังกายตามวัยของเด็ก และยังเป็นการส่งเสริมด้านอารมณ์ของเด็กได้รับความสุข สนุกสนานตามวัยของเด็ก(ตอบสนองยุทธศาสตร์การพัฒนาคุณภาพชีวิตและสังคม/ โตไปไม่โกง ข้อ ๔ กระทำอย่างรับผิดชอบ/ค่านิยม ๑๒ ประการ ข้อ ๘ มีระเบียบวินัย เคารพกฎหมาย ผู้น้อยรู้จักการเคารพผู้ใหญ่)

/๔.๓.๙ ซุ้มกิจกรรม.

-๔๔-

๔.๓.๙. ซุ้มกิจกรรมอื่นๆ ที่หน่วยงานเอกชนหรือหน่วยงานอื่นๆ เข้าร่วม

๔.๔ กิจกรรมบนเวทีกลาง

๔.๔.๑ พิธีเปิดงานโครงการจัดงานวันเด็กแห่งชาติ

๔.๔.๒ กิจกรรมการแสดงความสามารถของเด็กและเยาวชน โดยการแสดงเป็นชุด จำนวนไม่น้อยกว่า ๑๓ ชุดการแสดง โดยการแสดงมีลักษณะแสดงให้เห็นถึงคุณค่าความหลากหลายทางวัฒนธรรม ประเพณี ทั้งที่เป็นชีวิต ค่านิยมที่ดีงาม ความเป็นไทย และพระบารมีและพระมหากรุณาธิคุณของพระบาทสมเด็จพระปรมินทร มหาภูมิพลอดุลยเดช ที่มีต่อพสกนิกรชาวไทยทั้งแผ่นดิน ซึ่งเทศบาลตำบลนาสารได้จ้างเหมาบริการแต่งหน้าและชุดแต่งกายให้กับผู้ที่เข้าร่วมกิจกรรมพร้อมทั้งมอบสิ่งตอบแทนให้กับนักแสดง เพื่อเป็นการสนับสนุนให้เด็กและเยาวชนได้มีความกล้าแสดงออกและแสดงความสามารถอย่างเต็มที่

๔.๔.๓ การแสดงความสามารถของเด็กตามความสามารถของแต่ละคนโดยแสดงบนเวทีตามที่ตนเองถนัดและมีการทายปัญหา เล่นเกมส์ ฝึกสติปัญญาและอารมณ์ของผู้เข้าร่วมกิจกรรม พร้อมทั้งมอบสิ่งตอบแทนให้ผู้กล้าทุกคนเพื่อเป็นขวัญและกำลังใจในการกล้าแสดงออก

๔.๔.๔ มอบของรางวัลให้กับเด็กที่มาร่วมงานวันเด็กโดยการจับฉลากเลขหางบัตรที่มาลงทะเบียนพร้อมมอบของรางวัลที่หน่วยงานราชการและหน่วยงานเอกชนมอบมาให้ เพื่อแสดงการมีส่วนร่วมกับเด็ก

๔.๔.๕ กิจกรรมมอบทุนการศึกษาให้กับเด็กนักเรียนของโรงเรียนในพื้นที่เทศบาลตำบลนาสาร จำนวน ๕ แห่ง และสถานศึกษาในสังกัดเทศบาลตำบลนาสาร จำนวน ๓ แห่ง เพื่อเป็นขวัญและกำลังใจ พัฒนาการศึกษาให้ดีขึ้นไป

๔.๔.๖ พิธีปิดงานโครงการจัดงานวันเด็กแห่งชาติ

๕. สรุปผล รายงานผล และประเมินผลโครงการ

**๖. สถานที่ดำเนินการ**

ณ สำนักงานเทศบาลตำบลนาสาร อ.พระพรหม จ.นครศรีธรรมราช

**๗. ระยะเวลาดำเนินการ**

พฤศจิกายน พ.ศ.๒๕๖๑ ถึง มกราคม พ.ศ.๒๕๖๒

**๘. งบประมาณที่ใช้ดำเนินการ**

ตามเทศบัญญัติงบประมาณรายจ่ายประจำปีงบประมาณ พ.ศ. ๒๕๖๒ ลำดับที่ ๑.๑ ข้อ ๔ หน้า ๙๙กองสวัสดิการสังคม แผนงานการศึกษา งานศึกษาไม่กำหนดระดับ งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น (๐๓) (๔) ค่าใช้จ่ายในโครงการจัดกิจกรรมงานวันเด็ก ตั้งไว้ ๒๐๐,๐๐๐.- บาท รายละเอียดค่าใช้จ่ายตามเอกสารแนบท้าย

**๙. ผู้รับผิดชอบโครงการ**

งานส่งเสริมการศึกษาฝ่ายพัฒนาชุมชนกองสวัสดิการสังคมสำนักงานเทศบาลตำบลนาสาร

/๑๐ ผลที่คาด...

-๔๕-

**๑๐. ผลที่คาดว่าจะได้รับ**

๑๐.๑ เด็กเยาวชนในท้องถิ่นมีจิตสำนึก เกิดความตระหนัก และเข้ามามีส่วนร่วมในการอนุรักษ์ ฟื้นฟู และสืบสานภูมิปัญญาและคุณค่าความหลากหลายทางวัฒนธรรม ทั้งที่เป็นชีวิต ค่านิยมที่ดีงาม และความเป็นไทย

๑๐.๒ เด็กเยาวชนในท้องถิ่นได้เรียนรู้ความสำคัญ รู้จักวิถีชีวิต รู้ถึงคุณค่าของประวัติศาสตร์ในท้องถิ่น ความเป็นมาและวัฒนธรรมประเพณีของท้องถิ่น อันจะสร้างความภูมิใจและจิตสำนึกในการรักษาวัฒนธรรมประเพณีของท้องถิ่นสืบไป

๑๐.๓ เด็กและเยาวชนได้เรียนรู้เกี่ยวกับหลักปรัชญาเศรษฐกิจพอเพียง และหลักการทรงงานรวมถึงพระราชกรณียกิจในพระบาทสมเด็จพระเจ้าอยู่หัว

๑๐.๔ เด็กและเยาวชนได้แสดงความสามารถในด้านต่าง ๆ ทำให้เกิดความภูมิใจ เชื่อมั่นในตนเองได้รับความรู้ ความบันเทิง เกิดความรัก ความสามัคคี

๑๐.๕ เด็กและเยาวชนได้รับการส่งเสริมการพัฒนาด้านร่างกาย อารมณ์ จิตใจ สังคม และสติปัญญา

๑๐.๖ หน่วยงานภาครัฐ เอกชน ผู้ปกครอง ประชาชนมีความสัมพันธ์ที่ดีและตระหนักและเห็นความสำคัญของเด็กและเยาวชน

**๑๑. การประเมินผลโครงการ**

๑๑.๑ ศึกษาผลสำเร็จของโครงการ โดยการใช้แบบสำรวจความพึงพอใจในการดำเนินโครงการ

๑๑.๒ ใช้วิธีการประเมินแบบสังเกต โดยประเมินในช่วงระหว่างดำเนินโครงการ และหลังจากเสร็จสิ้นโครงการ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**-๔๖-**

**มิติที่ ๒**

**“การบริหารราชการเพื่อป้องกันการทุจริต”**

-๔๗-

**๒.๑ แสดงเจตจำนงทางการเมืองในการต่อต้านการทุจริตของผู้บริหาร**

**โครงการ**กิจกรรม “ประกาศเจตจำนงต่อต้านการทุจริตของผู้บริหาร

**เทศบาลตำบลนาสาร พ.ศ.๒๕๖๐**

**๑. ชื่อ**กิจกรรม “ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น**”**

**๒. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว ๓ ฉบับ ปัจจุบันที่ใช้อยู่เป็นฉบับที่ ๓ เริ่มจาก ปี พ.ศ. ๒๕๖๐ จนถึง ปี พ.ศ. ๒๕๖๔ ซึ่งมุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ๕๐ ในปี พ.ศ. ๒๕๖๔ ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น ๖ ยุทธศาสตร์ ดังนี้

ยุทธศาสตร่ที่ ๑ สร้างสังคมที่ไม่ทนต่อการทุจริต

ยุทธศาสตร่ที่ ๒ ยกระดับเจตจำนงทางการเมืองในการต่อต้านการทุจริต

ยุทธศาสตร่ที่ ๓ สกัดกั้นการทุจริตเชิงนโยบาย

ยุทธศาสตร่ที่ ๔ พัฒนาระบบป้องกันการทุจริตเชิงรุก

ยุทธศาสตร่ที่ ๕ ปฏิรูปกลไกและกระบวนการปราบปรามการทุจริต

ยุทธศาสตร่ที่ ๖ ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก่ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่นทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงาน

/ในองค์..

-๔๘-

ในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วน

ท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข็มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาลบังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**๓. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่นด้วยการจัดทำแผนป้องกันการทุจริตในองค์กรที่บริหาร

**๔. เป้าหมาย/ผลผลิต**

๔.๑ ประกาศเจตจำนงการต่อต้านการทุจริตของผู้บริหาร อย่างน้อย ๑ ฉบับ

๔.๒ มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย ๑ ครั้ง

๔.๓ แผนปฏิบัติการป้องกันการทุจริตขององค์กรปกครองส่วนท้องถิ่น ๔ ปี

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ ประกาศเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

๖.๒ ประชุมหน่วยงาน/บุคคลที่เกี่ยวข้อง

๖.๓ จัดตั้งคณะทำงานการจัดทำแผนปฏิบัติการป้องกันการทุจริต

๖.๔ ประชุมคณะทำงานจัดทำแผนปฏิบัติการป้องกันการทุจริต

๖.๕ จัดทำแผนปฏิบัติการป้องกันการทุจริต

๖.๖ ประกาศใช้แผนปฏิบัติการป้องกันการทุจริต

๖.๗ ดำเนินการตามแผนปฏิบัติการป้องกันการทุจริต

๖.๘ รายงานผลการดำเนินงาน

/๗.ระยะเวลา..

-๔๙-

**๗. ระยะเวลาดำเนินการ**

ปีงบประมาณ พ.ศ. ๒๕๖๐

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบ**

งานนิติการ ฝ่ายอำนวยการ สำนักปลัดเทศบาล

**๑๐. ตัวชี้วัด/ผลลัพธ์**

**๑๐.๑ ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย ๑ ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย ๑ ครั้ง

- มีแผนปฏิบัติการป้องกันการทุจริตของเทศบาล ๔ ปี จำนวน ๑ ฉบับ

**๑๐.๒ ผลลัพธ์**

- การบริหารราชการของเทศบาลมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้

- ลดข้อร้องเรียนการดำเนินงานของเทศบาล

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**-๕๐-**

**๒.๒ มาตรการสร้างความโปร่งใสในการปฏิบัติราชการ**

**๒.๒.๑ สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และมอบหมายงาน**

**โครงการ มาตรการ การสร้างความโปร่งใสในการบริหารงานบุคคล**

**(ถือปฏิบัติตามระเบียบ)ของเทศบาลตำบลนาสาร พ.ศ.๒๕๖๓**

**๑. ชื่อ** มาตรการ การสร้างความโปร่งใสในการบริหารงานบุคคล (ถือปฏิบัติตามระเบียบ)

**๒. หลักการและเหตุผล**

พนักงานเทศบาล ลูกจ้างประจำ และพนักงานจ้างของเทศบาล เป็นบุคลากรที่มีความสำคัญต่อองค์กร โดยการขับเคลื่อนการพัฒนางานของเทศบาลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชนการพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพจะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไปเพื่อให้เป็นไปตามพระราชบัญญัติเทศบาล พ.ศ. ๒๔๙๖ มาตรา ๕๐ วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการตรวจสอบการปฏิบัติราชการ และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๕๖ มาตรา ๖ ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาลลงวันที่ ๒๕ เดือน พฤศจิกายน ๒๕๔๕

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรมจริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**๓. วัตถุประสงค์**

๓.๑ เพื่อกำหนดมาตรการด้านความโปร่งใสในการบริหารบุคคลของเทศบาล

๓.๒ เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

๓.๓ เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

๓.๔ เพื่อปรับปรุงกลไกการปฏิบัติราชการด้านบริหารงานบุคคลของเทศบาลให้มีประสิทธิภาพได้คนดี คนเก่งเข้ามาทำงาน

/๔.เป้าหมาย..

-๕๑-

**๔. เป้าหมาย/ผลผลิต**

จัดทำมาตรการด้านการบริหารบุคคลของเทศบาล จำนวน ๑ มาตรการ

**๕. พื้นที่ดำเนินการ**

สำนักงานเทศบาลตำบลนาสาร

**๖. วิธีดำเนินการ**

๖.๑ กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล พ.ศ. ๒๕๔๕

๖.๒ นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

๖.๓ ประกาศเผยแพร่มาตรการการบริหารงานบุคคล

๖.๔ ดำเนินการบริหารงานบุคคลตามหลักธรรมาภิบาล

๖.๕ สรุปผลการดำเนินการบริหารงาน

**๗. ระยะเวลาดำเนินการ**

ปีงบประมาณ พ.ศ. ๒๕๖๓

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบ**

งานบุคคล ฝ่ายอำนวยการ สำนักปลัดเทศบาลตำบลนาสาร

**๑๐. ตัวชี้วัด/ผลลัพธ์**

- มีมาตรการดำเนินงานด้านบริหารงานบุคคลของเทศบาลจำนวน ๑ มาตรการ

- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

**๑๐.๒ ผลลัพธ์**

- ลดข้อร้องเรียนในการดำเนินการด้านบริหารงานบุคคลของเทศบาลไม่น้อยกว่า ๙๐ %

- บุคลากรของเทศบาลมีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ ๓

- การบริหารงานบุคคลของเทศบาลมีความโปร่งใส สามารถป้องกันการทุจริตของเจ้าหน้าที่ได้

**\*\*\*\*\*\*\*\*\*\*\*\*\*\*\*\*\*\*\*\*\*\*\***

-๕๒-

**โครงการ กิจกรรม “สร้างความโปร่งใสในการพิจารณาเลื่อนขั้นเงินเดือน”**

**ของเทศบาลตำบลนาสาร พ.ศ.๒๕๖๒**

**๑. ชื่อ** กิจกรรม “สร้างความโปร่งใสในการพิจารณาเลื่อนขั้นเงินเดือน”

**๒. หลักการและเหตุผล**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกเทศมนตรีตำบลนาสารได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง

หลักเกณฑ์และเงื่อนไขเกี่ยวกับการบริหารงานบุคคลของเทศบาล พ.ศ. ๒๕๔๕ ลงวันที่ ๒๕ เดือนพฤศจิกายน พ.ศ. ๒๕๔๕ ได้กำหนดให้นายกเทศมนตรีตั้งคณะกรรมการพิจารณาเลื่อนขั้นเงินเดือนพนักงานเทศบาล ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

**๓. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**๔. เป้าหมาย/ผลผลิต**

ข้าราชการเทศบาลตำบลนาสาร

**๕. พื้นที่ดำเนินการ**

สำนักงานเทศบาลตำบลนาสาร

**๖. วิธีดำเนินการ**

๖.๑ แต่งตั้งคณะกรรมการกลั่นกรองการประเมินผลการปฏิบัติราชการของข้าราชการเทศบาล

โดยแต่งตั้งปลัดเทศบาลเป็นประธานกรรมการ และหัวหน้าส่วนราชการเป็นกรรมการ และข้าราชการ

เทศบาล ที่รับผิดชอบงานการเจ้าหน้าที่เป็นเลขานุการ

๖.๒ แต่งตั้งคณะกรรมการพิจารณาเลื่อนขั้นเงินเดือนข้าราชการเทศบาล โดยประกอบด้วย

ประธานกรรมการ หัวหน้าส่วนและ และข้าราชการเทศบาลที่รับผิดชอบงานการเจ้าหน้าที่เป็นเลขานุการ

๖.๓ ประชุมคณะกรรมการกลั่นกรองการประเมินผลการปฏิบัติราชการของข้าราชการเทศบาลเพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการปริมนผลการปฏิบัติราชการ

/๖.๔.คณะ..

-๕๓-

๖.๔ คณะกรรมการพิจารณากลั่นกรองการประเมินผลการปฏิบัติราชการของข้าราชการเทศบาลรวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนข้าราชการเทศบาล

๖.๕ คณะกรรมการพิจารณาเลื่อนขั้นเงินเดือนข้าราชการเทศบาลพิจารณาทบทวนผลการ

พิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของข้าราชการเทศบาลเสนอมา โดยใช้หลักเกณฑ์ตามที่กำหนดไว้ในประกาศคณะกรรมการข้าราชการเทศบาล เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล

พ.ศ. ๒๕๔๕ ลงวันที่ ๒๕ เดือน พฤศจิกายน พ.ศ. ๒๕๔๕

**๗. ระยะเวลาดำเนินการ**

ช่วงระยะเวลา มีนาคม - เมษายน และ กันยายน – ตุลาคมของทุกปี

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบ**

งานการเจ้าหน้าที่ เทศบาลตำบลนาสาร

**๑๐. ตัวชี้วัด/ผลลัพธ์**

มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

**\*\*\*\*\*\*\*\*\*\*\*\*\*\*\*\*\*\*\*\*\*\*\***

-๕๔-

**๒.๒.๒ สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**โครงการ กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”ของเทศบาลตำบลนาสาร พ.ศ.๒๕๖๒**

**๑. ชื่อ** กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”

**๒. หลักการและเหตุผล/ที่มาของโครงการ**

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่นจึงมีกิจกรรมควบคุมให้บุคลากรฝ่ายบัญชี กองคลัง เทศบาล จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามข้อบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วน

ท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานของเทศบาล

**๓. วัตถุประสงค์**

๓.๑ เพื่อให้บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

๓.๒ เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

**๔. เป้าหมาย/ผลผลิต**

บุคลากรฝ่ายบัญชี กองคลัง เทศบาลตำบลนาสาร

**๕. พื้นที่ดำเนินการ**

กองคลัง เทศบาลตำบลนาสาร

**๖. วิธีดำเนินการ**

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้

**๗. ระยะเวลาดำเนินการ**

ประจำปีงบประมาณ พ.ศ. ๒๕๖๒ – ๒๕๖๔

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบ**

กองคลัง เทศบาลตำบลนาสาร

/๑๐. ตัวชี้วัด...

-๕๕-

**๑๐. ตัวชี้วัด/ผลลัพธ์**

๑๐.๑ บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

๑๐.๒ ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

๑๐.๓ เกิดความคุ้มค่าและมีประสิทธิภาพในการบริหารงบงบประมาณ

**\*\*\*\*\*\*\*\*\*\*\*\*\*\*\*\*\*\*\*\*\*\*\***

-๕๖-

**โครงการกิจกรรม “การพัฒนาแผนและกระบวนการจัดหาพัสดุ”เทศบาลตำบลนาสาร พ.ศ.๒๕๖๒**

**๑. ชื่อ** กิจกรรม “การพัฒนาแผนและกระบวนการจัดหาพัสดุ”

**๒. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี ๒๕๓๕ และแก้ไขเพิ่มเติมและกฎหมายอื่นๆ ที่เกี่ยวข้อง

**๓. วัตถุประสงค์**

๓.๑ เพื่อปรับปรุงการดำเนินงานด้านจัดซื้อจัดจ้าง

๓.๒ เพื่อใช้เป็นข้อมูลในการรายงานผู้บริหาร

๓.๓ เพื่อใช้เป็นข้อมูลในการวางแผนจัดซื้อจัดจ้างของหน่วยงาน

๓.๔ เพื่อให้ทราบปัญหาและอุปสรรคในการปฏิบัติงาน

๓.๕ เพื่อใช้เป็นแนวทางในการปรับปรุงประสิทธิภาพของการจัดหาพัสดุ

๓.๖ เพื่อเป็นข้อมูลให้กับประชาชนสามารถตรวจสอบได้

**๔. เป้าหมาย/ผลผลิต**

๔.๑ หัวหน้าฝ่ายและผู้อำนวยการกองพัสดุและทรัพย์สิน

๔.๒ เจ้าหน้าที่ผู้ปฏิบัติงานด้านพัสดุ

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ จัดเก็บข้อมูลในการจัดซื้อจัดจ้าง

๖.๒ จำแนกวิธีการจัดซื้อจัดจ้างและคิดเป็นร้อยละของจำนวนโครงการและร้อยละของจำนวนงบประมาณ

๖.๓ สรุปผลการจัดซื้อจัดจ้าง

๖.๔ สรุปปัญหาอุปสรรคในการปฏิบัติงาน

๖.๕ รายงานผลการจัดซื้อจัดจ้างประจำปี

๖.๖ รายงานการวิเคราะห์ผลการจัดซื้อจัดจ้างประจำปี

๖.๗ เผยแพร่ข้อมูลให้ประชาชนได้รับทราบ

**๗. ระยะเวลาดำเนินการ**

ปีงบประมาณ พ.ศ. ๒๕๖๒-๒๕๖๔

/๘.งบประมาณ...

-๕๗-

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

กองคลัง(งานพัสดุและทรัพย์สิน) เทศบาลตำบลนาสาร

**๑๐. ตัวชี้วัด/ผลลัพธ์**

๑๐.๑ ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

๑๐.๒ ผู้บริหารมีข้อมูลในการวางแผนการบริหารงานให้มีประสิทธิภาพ

๑๐.๓ ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน

**\*\*\*\*\*\*\*\*\*\*\*\*\*\*\*\*\*\*\*\*\*\*\***

-๕๘-

**โครงการ เผยแพร่ข้อมูลข่าวสารด้านการจัดซื้อ – จัดจ้าง**

**ของเทศบาลตำบลนาสาร พ.ศ.๒๕๖๒**

**๑. ชื่อ**โครงการ เผยแพร่ข้อมูลข่าวสารด้านการจัดซื้อ – จัดจ้าง

**๒. หลักการและเหตุผล/ที่มาของโครงการ**

เนื่องจากเทศบาล มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่เทศบาลจะบริหารงานให้มีประสิทธิภาพและเกิดประโยชน์สูงสุดแก่ประชาชนจะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบไดhตามหลักธรรมาภิบาลเพื่อให้เป็นไปตามพระราชบัญญัติเทศบาล พ.ศ. ๒๔๙๖ มาตรา ๕๐ วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา ๕๐ (๙) ที่กำหนดให้เทศบาลมีอำนาจหน้าที่อื่นตามที่กฎหมายบัญญัติให้เป็นหน้าที่

ของเทศบาล ทั้งนี้ ตามพระราชบัญญัติข้อมูลข่าวสารของราชการ พ.ศ. ๒๕๔๐และพระราชกฤษฎีกาว่า

ด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๒๓ ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราค่า และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณของเทศบาลเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างของเทศบาลทุกโครงการและกิจกรรม

**๓. วัตถุประสงค์**

๓.๑ เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ของเทศบาล

๓.๒ เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

๓.๓ เพื่อป้องกันการทุจริตในหน่วยงาน

**๔. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ของเทศบาลที่ดำ เนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. ๒๕๓๕ แก้ไขเพิ่มเติม (ฉบับที่ ๙) พ.ศ. ๒๕๕๓ จำนวน ๔ ช่องทาง ได้แก่ทางเว็บไซต์ บอร์ดประชาสัมพันธ์ หนังสือ ระบบกระจายเสียงไร้สาย

/๕ พื้นที่...

**-๕๙-**

**๕. พื้นที่ดำเนินการ**

เทศบาลตำบลนาสาร และชุมชนต่างๆ ภายในเขตเทศบาล

**๖. วิธีดำเนินการ**

๖.๑ รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

- ประกาศการจัดซื้อ – จัดจ้าง

- ประกาศการกำหนดราค่ากลางในการจัดซื้อ – จัดจ้าง

- ประกาศกำหนดวัน เวลา สถานที่ในการตรวจรับงาน

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

๖.๒ นำส่งประกาศไปเผยแพร์ประชาสัมพันธ์ตามช่องทางการประชาสัมพันธ์ของเทศบาล ได้แก่ทางเว็บไซต์บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**๗. ระยะเวลาดำเนินการ**

ปีงบประมาณ พ.ศ. ๒๕๖๒-๒๕๖๔

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบ**

กองคลัง เทศบาลตำบลนาสาร

**๑๐. ตัวชี้วัด/ผลลัพธ์**

**๑๐.๑ ผลผลิต**

- เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า ๓ ช่องทาง

**๑๐.๒ ผลลัพธ์**

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ ๗๐ ของโครงการที่จัดซื้อจัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน สามารถลดปัญหาการร้องเรียนการทุจริตในการจัดซื้อจัดจ้างได้

**\*\*\*\*\*\*\*\*\*\*\*\*\*\*\*\*\*\*\*\*\*\*\***

-๖๐-

**๒.๒.๓ สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**โครงการ กิจกรรมการใช้บัตรคิวในการติดต่อราชการของเทศบาล**

**ตำบลนาสาร พ.ศ.๒๕๖๒**

**๑. ชื่อ** กิจกรรมการใช้บัตรคิวในการติดต่อราชการ

**๒. หลักการและเหตุผล/ที่มาของโครงการ**

เทศบาลนาสาร เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก้ประชาชนในท้องถิ่น ตามอำนาจหน้าที่ของเทศบาล ทั้งที่เป็นหนาที่ตามพระราชบัญญัติเทศบาล พ.ศ. ๒๔๙๖หน้าที่ตามพระราชบัญญัติกำหนดแผนและขั้นตอนการกระจายอำนาจให้แก้องค์กรปกครองส่วนท้องถิ่น พ.ศ. ๒๕๔๒ และหน้าที่ตามกฎหมายอื่นที่กำหนดให้เทศบาลมีหน้าที่ต้องทำอีกมากมาย ในการให้บริการสาธารณะแก้ประชาชนผู้มาขอรับบริการติดต่อกับหน่วยงานต่างๆ ของเทศบาลนั้นมักจะประสบปัญหาด้านการอำนวยความสะดวกอย่างเสมอภาค เป็นธรรมอันเนื่องมาจากภารกิจ และผู้มาขอรับบริการเป็นจำนวนมากซึ่งเจ้าหน้าที่ไม่สามารถให้บริการได้อย่างทันท้วงที การตอบสนองความต้องการเกิดความล่าช้าไม่เป็นธรรม และการให้บริการไม่เป็นระบบมีการลัดคิว ซึ่งเป็นช่องทางหนึ่งในการทุจริต ประพฤติมิชอบของเจ้าหน้าที่ถือเป็นพฤติกรรมที่ไม่พึงประสงค์ ทั้งผู้มาขอรับบริการและผู้ให้บริการ ส่งผลต่อมาตรฐานการให้บริการภาครัฐเสื่อมประสิทธิภาพเพื่อให้เป็นไปตามพระราชบัญญัติเทศบาล พ.ศ. ๒๔๙๖ มาตรา ๕๐ วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมี

ส่วนร่วมของประชาชนในการตรวจสอบ การประเมินผลการปฏิบัติงานและการเปิดเผยข้อมูลข่าวสารอย่างโปร่งใสตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๖ ที่กำหนดให้การบริหารกิจการบ้านเมืองที่ดี ได้แก้ การบริหารราชการเพื่อบรรลุเป้าหมายโดยก่อให้เกิดประโยชน์สุขแก้ประชาชน มีประสิทธิภาพและเกิดความคุ้มค่าในเชิงภารกิจของรัฐ ไม่มีขั้นตอนการปฏิบัติงานเกิดความจำเป็น และประชาชนได้รับการอำนวยความสะดวก และได้รับการตอบสนองความต้องการ ทั้งนี้ ตามพระราชบัญญัติการอำนวยความสะดวกในการพิจารณาอนุญาตของทางราชการพ.ศ. ๒๕๕๘

ดังนั้น เทศบาลตำบลนาสาร ได้มุ่งเน้นที่จะให้บริการประชาชนแล้วเสร็จในระยะเวลาที่เหมาะสม ให้บริการโดยจัดลำดับก่อน– หลัง เพื่อเป็นการสร้างความพึงพอใจ และความทัดเทียมกันในการให้บริการประชาชน โดยไม่เลือกปฏิบัติ จึงได้จัดกิจกรรมการใช้บัตรคิวในการติดต่อราชการสำหรับผู้มาติดต่อราชการ

/๓.วัตถุประสงค์...

**-๖๑-**

**๓. วัตถุประสงค์**

๓.๑ เพื่อสร้างกลไกในการปฏิบัติราชการด้านการอำนวยความสะดวก ความเสมอภาค เป็นธรรมต่อผู้มารับบริการ

๓.๒ เพื่อให้ประชาชนผู้มาขอรับบริการได้รับความสะดวก รวดเร็ว สามารถตอบสนองความต้องการของประชาชน

๓.๓ เพื่อให้ประชาชนมีความพึงพอใจในการบริการที่ให้และเกิดความคุ้มค่าในการขอรับบริการ

๓.๔ เพื่อเป็นเกราะป้องกันในการปฏิบัติหน้าที่ของเจ้าหน้าที่มิให้กระทำการแสวงหาประโยชน์หรือกระทำการประพฤติมิชอบต่อตำแหน่งหน้าที่ อันเป็นเหตุแห่งการทุจริตต่อหน้าที่

**๔. เป้าหมาย/ผลผลิต**

การจัดทำบัตรคิวในการให้บริการแก้ประชาชนทั่วถึงเป็นธรรม

**๕. พื้นที่ดำเนินการ**

ทุกส่วนราชการในสำนักงานเทศบาลตำบลนาสาร

**๖. วิธีดำเนินการ**

๖.๑ จัดทำคำสั่งคณะทำงานเพื่อกำหนดตัวบุคลากร ผู้รับผิดชอบ ในการดูแล กำกับการให้บริการ

๖.๒ ประชุมชี้แจง แนวทาง กำหนดรูปแบบวิธีการ ขั้นตอนการปฏิบัติ

๖.๓ จัดทำบัตรคิวในรูปแบบต่างๆ ตามความจำเป็นและเหมาะสม

๖.๔ ปิดประกาศประชาสัมพันธ์ให้ประชาชนทราบถึงขั้นตอนการรับบริการบัตรคิว และการใช้บริการตามลำดับคิว

๖.๕ จัดทำแบบประเมินผลความพึงพอใจของผู้มาขอรับบริการ

๖.๖ สรุปผลการให้บริการตามแบบประเมินความพึงพอใจเป็นรายสัปดาห์รายเดือน เพื่อนำมาปรับปรุง แก้ไขการให้บริการอย่างมีคุณภาพ

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ได้เบิกจ่ายงบประมาณ

**๙. ผู้รับผิดชอบ**

ทุกสำนัก/กอง ของเทศบาล

**๑๐. ตัวชี้วัด/ผลลัพธ์**

-มีการใช้บัตรคิวสำหรับให้บริการแก้ประชาชนตามลำดับก่อนหลัง สำหรับหน่วยงานที่

ให้บริการ

- ประชาชนมีความพึงพอใจในบริการที่ให้ ไม่น้อยว่าร้อยละ ๗๐ ของผู้มาขอรับบริการ

- การให้บริการเกิดความโปร่งใส ลดข้อร้องเรียนการทุจริตต่อหน้าที่

\*\*\*\*\*\*\*\*\*\*\*\*\*\*\*\*\*\*

-๖๒-

**๒.๓ มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**๒.๓.๑ มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการ ประชาชน รายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่าย สารสนเทศขององค์กรปกครองส่วนท้องถิ่น**

**โครงการ : กิจกรรม การลดขั้นตอนการปฏิบัติงานของเทศบาลตำบลนาสาร**

**พ.ศ.๒๕๖๒**

**๑. ชื่อโครงการ : กิจกรรม การลดขั้นตอนการปฏิบัติงาน**

**๒. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. ๒๕๔๖ มาตรา ๕๒ กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล\_องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้นเพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา

เทศบาลตำบลนาสาร จึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ของเทศบาลตามกฎหมายเป็นสำคัญ

**๓. วัตถุประสงค์**

๓.๑ เพื่อลดขั้นตอนในการปฏิบัติงานการบริการประชาชน

๓.๒ เพื่ออำนวยความสะดวกและตอบสนองความต้องการของประชาชน

๓.๓ เพื่อรับฟังและสำรวจความคิดเห็นของประชาชนผู้รับบริการ

๓.๔ เพื่อปรับปรุงและเพิ่มประสิทธิภาพในการให้บริการประชาชน

**๔. เป้าหมาย/ผลผลิต**

๔.๑ เพื่อลดขั้นตอนในการทำงานของเทศบาลนาสารให้สั้นลง

๔.๒ ประชาชนในพื้นที่ตำบลนาสาร

๔.๓ ประชาชนนอกพื้นที่และประชาชนทั่วไป

/๔.๔ พนักงาน....

-๖๓-

๔.๔ พนักงานและเจ้าหน้าที่ของเทศบาลนาสาร

๔.๕ ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

๖.๒ ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก้ผู้ใต้บังคับบัญชา

๖.๓ ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกเทศมนตรีมอบอำนาจให้รองนายกเทศมนตรี หรือปลัดเทศบาลให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

๖.๔ มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

๖.๕ รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีและผู้บริหารทราบ

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

ทุกกอง/สำนัก ในเทศบาลนาสาร

**๑๐. ตัวชี้วัด/ผลลัพธ์**

๑๐.๑ ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

๑๐.๒ การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

๑๐.๓ การปฏิบัติราชการมีความสอดคล้องกับนโยบายปฏิรูประบบราชการ

๑๐.๔ ทำให้ภาพลักษณ์ของเทศบาลตำบลเขาพระงามเปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๖๔-

**๒.๓.๒ มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**โครงการ : มาตรการ มอบอำนาจของนายกเทศมนตรีตำบลนาสาร**

**พ.ศ.๒๕๖๒**

**๑. ชื่อโครงการ : มาตรการ มอบอำนาจของนายกเทศมนตรี**

**๒. หลักการและเหตุผล**

ตามพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม ได้บัญญัติเกี่ยวกับอำนาจหน้าที่ของนายกเทศมนตรีไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกเทศมนตรีเอาไว้ การที่นายกเทศมนตรีจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้

ดังนั้น เพื่อเป็นการแก้ไขปัญหาต่างๆ ที่อาจเกิดขึ้น เทศบาลจึงได้กำหนดมาตรการให้มีการมอบอำนาจของนายกเทศมนตรีให้รองนายกเทศมนตรี ปลัดเทศบาล และรองปลัดเทศบาล ได้ปฏิบัติราชการแทนนายกเทศมนตรี

**๓. วัตถุประสงค์**

๓.๑ เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

๓.๒ เพื่อให้เป็นการป้องกันการทุจริตคอร์รัปชั่นของเจ้าหน้าที่

**๔. เป้าหมาย/ผลผลิต**

มีการมอบอำนาจอย่างน้อยจำนวน ๕ เรื่อง

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ รวบรวมภารกิจที่อยู่ในอำนาจของนายกเทศมนตรีเสนอนายกเทศมนตรีพิจารณา

๖.๒ ออกคำสั่งมอบหมายหน้าที่ของนายกเทศมนตรีให้รองนายกเทศมนตรี ปลัดเทศบาล และรองปลัดเทศบาลปฏิบัติราชการแทน

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

งานการเจ้าหน้าที่ สำนักปลัดเทศบาล

**๑๐. ตัวชี้วัด/ผลลัพธ์**

ร้อยละ ๘๐ ของเป้าหมายดำเนินการแล้วเสร็จ

\*\*\*\*\*\*\*\*\*\*\*\*\*\*\*\*\*\*\*\*\*\*\*

-๖๕-

**โครงการมาตรการ ออกคำสั่งมอบหมายของนายกเทศมนตรี ปลัดเทศบาล**

**และหัวหน้าส่วนราชการพ.ศ.๒๕๖๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อ** มาตรการ ออกคำสั่งมอบหมายของนายกเทศมนตรี ปลัดเทศบาล และหัวหน้าส่วนราชการ

**๒. หลักการและเหตุผล**

เทศบาลตำบลนาสาร เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาลพ.ศ. ๒๔๙๖ แก้ไขเพิ่มเติมถึงฉบับปัจจุบัน หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒และหน้าที่ตามกฎหมายอื่นที่กำหนดให้เทศบาลมีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการอนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพเพื่อให้เป็นไปตามพระราชบัญญัติเทศบาล พ.ศ. ๒๔๙๖ มาตรา ๕๐ วรรคท้าย ที่กำหนดให้การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๖ และมาตรา ๓๗ ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็นประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติเทศบาล พ.ศ. ๒๔๙๖ มาตรา ๔๘(๒) เตรส ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา ๔๘ สัตตรส กำหนดให้นายกเทศมนตรี ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของเทศบาล มาตรา ๔๘ วีสติ นายกเทศมนตรีมีอำนาจมอบหมายการปฏิบัติราชการให้แก่รองนายกเทศมนตรีที่ได้รับแต่งตั้งในการสั่งหรือการปฏิบัติราชการของนายกเทศมนตรีได้ มาตรา ๔๘ เอกูนวีสติ กำหนดให้ปลัดเทศบาลเป็นผู้บังคับบัญชาพนักงานเทศบาล และลูกจ้างเทศบาลรองจากนายกเทศมนตรี และรับผิดชอบควบคุมดูแลราชการประจำของเทศบาล ให้เป็นไปตามนโยบาย และอำนาจหน้าที่อื่นตามที่มีกฎหมาย กำหนด หรือตามที่นายกเทศมนตรี มอบหมายประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบิหารงานบุคคลของเทศบาลจังหวัดนครศรีธรรมราช

/ดังนั้น...

-๖๖-

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ของเทศบาลขึ้น

**๓. วัตถุประสงค์**

๓.๑ เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

๓.๒ เพื่อให้ประชาชนมีความพึงพอใจในการบริการจากหน่วยงาน

๓.๓ เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

๓.๔ เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**๔. เป้าหมาย/ผลผลิต**

จัดทำคำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน ๔ ฉบับ ประกอบด้วยนายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล รองปลัดเทศบาล และหัวหน้าส่วนราชการ ปลัดเทศบาลมอบหมายให้รองปลัดเทศบาล และปลัดเทศบาลมอบหมายให้หัวหน้าส่วนราชการ

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

๖.๒ จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

๖.๓ จัดทำประกาศ ประชาสัมพันธ์ให้ประชาชนทราบ

๖.๔ ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบ**

งานการเจ้าหน้าที่ ฝ่ายอำนวยการ สำนักปลัดเทศบาล

**๑๐. ตัวชี้วัด/ผลลัพธ์**

๑๐.๑ มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า ๔ ฉบับ

๑๐.๒ ประชาชนมีความพึงพอใจในบริการที่ได้รับอยู่ในระดับดี

๑๐.๓ ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๖๗-

**๒.๔ การเชิดชูเกียรติแก่หน่วยงาน/บุคคลในการดำเนินกิจการ การประพฤติ**

**ปฏิบัติตนให้เป็นที่ประจักษ์\_**

**๒.๔.๑ ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม**

**๑.ชื่อโครงการ โครงการสานสัมพันธ์ ครอบครัวสุขสันต์ในวันกตัญญู ประจำปี พ.ศ. ๒๕๖๒**

**๒.หลักการและเหตุผล**

สถาบันครอบครัวเป็นสถาบันพื้นฐานที่เป็นหลักของสังคม เป็นรากฐานที่สำคัญของการพัฒนาคนและสังคม โดยทำหน้าที่หล่อหลอมและขัดเกลาความเป็นมนุษย์ให้แก่สมาชิกในครอบครัวด้วยการอบรมเลี้ยงดู พร้อมทั้งปลูกฝังคุณธรรม จริยธรรม ค่านิยม และถ่ายทอดวัฒนธรรมของสังคมให้แก่สมาชิกครอบครัว เพื่อให้สมาชิกครอบครัวมีพัฒนาการตามวัยและเติบโตเป็นบุคคลที่มีคุณภาพ รู้จักหน้าที่ ความรับผิดชอบ และเป็นกำลังสำคัญในการพัฒนาสังคมและประเทศชาติ โดยในปัจจุบันประเทศไทยได้ก้าวเข้าสู่สังคมผู้สูงอายุอย่างสมบูรณ์เป็นที่เรียบร้อยแล้ว ประกอบกับเทศบาลตำบลนาสาร มีผู้สูงอายุเป็นจำนวนมากที่สมควรให้ความเคารพ แสดงความกตัญญู

อาศัยพระราชบัญญัติเทศบาล พ.ศ.๒๔๙๖ แก้ไขเพิ่มเติมถึง ฉบับที่ ๑๓ พ.ศ.๒๕๕๒ มาตรา ๕๐ (๗) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ (๘) บำรุงศิลปะจารีตประเพณี ภูมิปัญญาท้องถิ่น และวัฒนธรรมอันดีของท้องถิ่น และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ มาตรา ๑๖(๑๑) การบำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีของท้องถิ่น(๑๖)ส่งเสริมการมีส่วนร่วมของราษฎรในการพัฒนาท้องถิ่น และแผนพัฒนาสามปี (พ.ศ.๒๕๖๐-พ.ศ.๒๕๖๒) ยุทธศาสตร์ที่ ๕ การพัฒนาคุณภาพชีวิตของคนและสังคม ข้อ ๑.๔ แนวทางการพัฒนา พัฒนาด้านการศาสนาประเพณี และวัฒนธรรมท้องถิ่น ประกอบกับหนังสือกระทรวงมหาดไทยด่วนที่สุดที่ มท ๐๘๑๐.๖/ว๕๙๐ ลงวันที่ ๑๖ มีนาคม ๒๕๖๐ เรื่อง การดำเนินการตามมติที่ประชุมคณะอนุกรรมการจัดงานวันผู้สูงอายุแห่งชาติ เทศบาลตำบลนาสาร

**๓.วัตถุประสงค์**

๓.๑ เพื่อให้ชุมชนและสังคมตระหนักถึงคุณค่าของผู้สูงอายุ ยกย่องเชิดชูเกียรติ สร้างความภาคภูมิใจความอบอุ่นใจให้กับผู้สูงอายุ และร่วมอนุรักษ์ไว้ซึ่งประเพณีวัฒนธรรมท้องถิ่น

๓.๒ เพื่อเป็นการส่งเสริมการพัฒนาสตรี เด็ก เยาวชน ผู้สูงอายุให้มีกิจกรรมร่วมกันเป็นการสร้างความรัก ความสามัคคีให้เกิดขึ้นในชุมชนและสังคม

๓.๓ เพื่อเป็นการส่งเสริมและอนุรักษ์ศาสนาศิลปวัฒนธรรมอันดีของชาติตลอดจนคุณค่าของสถาบันครอบครัว

**๔. เป้าหมาย**

ผู้สูงอายุที่ได้รับการเชิดชูเกียรติ ผู้ติดตามหรือผู้ดูแล ครอบครัวที่เข้าร่วมกิจกรรม หน่วยงาน หมู่บ้าน/ชุมชน ชมรม สถานศึกษา ประชาชนทั่วไป แขกผู้มีเกียรติในภาคส่วนราชการ เอกชน ผู้บริหาร สมาชิก และเจ้าหน้าที่เทศบาลตำนาสาร จำนวนประมาณ ๖๐๐ คน

**๕. ขั้นตอนการดำเนินงาน**

๕.๑ ประชุมปรึกษาหารือ การจัดทำโครงการ และการกำหนดกิจกรรม งบประมาณ ร่วมกันทุกฝ่าย

/๕.๒ จัดทำ....

-๖๘-

๕.๒ จัดทำโครงการและเสนอขออนุมัติดำเนินงานตามโครงการ

๕.๓ แบ่งฝ่ายรับผิดชอบการดำเนินงานตามโครงการและกำหนดหน้าที่รับผิดชอบ

๕.๔ ติดต่อประสานงานกับหน่วยงาน องค์กร และประชาชนที่เกี่ยวข้อง

๕.๕ ดำเนินงานตามโครงการโดยมีรายละเอียด ดังนี้

**๑) กิจกรรมส่งเสริมสุขภาพและนันทนาการ ประกอบด้วย**

๑.๑) กิจกรรมห่วงใยใส่ใจสุขภาพผู้สูงอายุตามแนวทางวิถีพุทธ โดยการนิมนต์พระภิกษุสงฆ์จากวัดในพื้นที่ จำนวน ๕ รูป และพระภิกษุสงฆ์มาบรรยายธรรมเทศนา จำนวน ๑ กัณฑ์เทศ และการสรงน้ำพระพุทธสิหิงส์

๑.๒) กิจกรรมห่วงใยใส่ใจสุขภาพผู้สูงอายุด้วยการดูแลเรื่องอาหาร โดยการจัดหาอาหารที่เหมาะกับผู้สูงอายุ และสร้างความสัมพันธ์ภายในครอบครัวของผู้สูงอายุพร้อมผู้เข้าร่วมกิจกรรม

๑.๓) กิจกรรมห่วงใยใส่ใจสุขภาพผู้สูงอายุทำให้ร่างกายและจิตใจด้วยการให้ความเคารพยกย่องและนับถืออย่างสม่ำเสมอ

๑.๔) กิจกรรมมอบทุนการศึกษาให้กับเด็กนักเรียนของโรงเรียนในพื้นที่เทศบาลตำบลนาสาร จำนวน ๕ โรงเรียน เพื่อเป็นขวัญและกำลังใจ พัฒนาการศึกษาให้ดีขึ้นไป

๑.๕) กิจกรรม พอเพียง อย่างเพียงพอ เป็นกิจกรรมที่สร้างให้ประชาชนได้รู้คุณค่าของการใช้ทรัพยากรให้คุ้มค่าและเกิดประโยชน์สูงสุด ตามแนวทางเศรษฐกิจพอเพียง

**๖. ระยะเวลาดำเนินการ** เมษายน ๒๕๖๒

**๗. สถานที่ดำเนินการ** สำนักงานเทศบาลตำบลนาสาร อำเภอพระพรหม จังหวัดนครศรีธรรมราช

**๘. หน่วยงานที่รับผิดชอบ**  งานการศาสนาวัฒนธรรมและนันทนาการ กองสวัสดิการสังคม ทต.นาสาร

**๙. งบประมาณ**

ตามเทศบัญญัติงบประมาณรายจ่ายประจำปีงบประมาณ พ.ศ. .... กองสวัสดิการสังคม แผนงานการศาสนา วัฒนธรรมและนันทนาการ งานศาสนาวัฒนธรรมท้องถิ่น งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ค่าใช้จ่ายในการจัดงานวันสำคัญทางศาสนาวัฒนธรรมและประเพณี ตั้งไว้ ๓๕๐,๐๐๐.- บาท

**๑๐. ผลที่คาดว่าจะได้รับ**

๑๐.๑ ทำให้สังคมตระหนักถึงคุณค่าของผู้สูงอายุ ยกย่องเชิดชูเกียรติ สร้างความภาคภูมิใจ ความอบอุ่นใจให้กับผู้สูงอายุ และร่วมอนุรักษ์ไว้ซึ่งประเพณีวัฒนธรรมท้องถิ่น

๑๐.๒ ทำให้สตรี เด็ก เยาวชน ผู้สูงอายุเกิดความรัก ความสามัคคีขึ้นในสังคมและเป็นการรักษาประเพณีและวัฒนธรรมอันดีงามให้อยู่คู่กับสังคมไทยตลอดไป

๑๐.๓ ทำให้สถาบันครอบครัวมีความอบอุ่นเข้มแข็งเกิดความรักความเข้าใจและความสัมพันธ์ที่ดีระหว่างสมาชิก

**๑๑. การประเมินโครงการ**

๑๑.๑ ศึกษาผลสำเร็จของโครงการ โดยศึกษาการมีส่วนร่วมจากกลุ่มเป้าหมาย

๑๑.๒ ใช้วิธีการประเมินแบบสังเกต โดยประเมินในช่วงระหว่างดำเนินโครงการ และหลังจากเสร็จสิ้นโครงการ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๖๙-

**๒.๕ มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**๒.๕.๑ ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**โครงการ : มาตรการ จัดทำข้อตกลงการปฏิบัติราชการของเทศบาลตำบลนาสาร**

**พ.ศ.๒๕๖๒**

**๑. ชื่อโครงการ : มาตรการ “จัดทำข้อตกลงการปฏิบัติราชการ”**

**๒. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

ดังนั้น เทศบาล จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**๓. วัตถุประสงค์**

๓.๑ เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

๓.๒ เพื่อให้ทุกส่วนราชการ (สำนัก/กอง) นำไปยึดถือและปฏิบัติ

๓.๓ เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**๔. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

/๕.พื้นที่....

-๗๐-

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

๖.๒ รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

๖.๓ ประชาสัมพันธ์พร้อมแจ้งให้ทุกส่วนราชการถือปฏิบัติ

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

ทุกสำนัก/กอง ของเทศบาลตำบลนาสาร

**๑๐. ตัวชี้วัด/ผลลัพธ์**

มีการจัดทำข้อตกลงการปฏิบัติราชการ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๗๑-

**๒.๕.๒ มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**โครงการ : กิจกรรม ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาล พ.ศ.๒๕๖๓**

**๑. ชื่อโครงการ : กิจกรรม ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุมดูแล การปฏิบัติราชการของเทศบาลตำบลนาสาร**

**๒. หลักการและเหตุผล**

เทศบาลตำบลนาสาร ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการของเทศบาลเนื่องจากเห็นความสำคัญของการตรวจสอบที่จะเป็นปัจจัยสำคัญช่วยให้การดำเนินงานตามภารกิจของเทศบาลเป็นไปอย่างมีประสิทธิภาพและประสิทธิผล ช่วยป้องกันหรือลดความเสี่ยงจากการดำเนินงานที่ผิดพลาดและลดความเสียหายที่อาจจะเกิดขึ้น ซึ่งนอกจากจะให้ความร่วมมือกับหน่วยตรวจสอบภายนอก (ป.ป.ช., สตง.,จังหวัด, อำเภอ) แล้ว เทศบาลยังให้ความสำคัญกับการตรวจสอบภายในด้วย โดยให้มีเจ้าหน้าที่ตรวจสอบภายในทำหน้าที่ตรวจสอบภายในโดยอิสระ/มีแผนการตรวจสอบภายใน และรายงานผลการตรวจสอบภายในทุกส่วนราชการการให้ความร่วมมือกับสำนักงานการตรวจเงินแผ่นดิน ในการตรวจสอบบัญชีและงบการเงินประจำปี ได้มอบหมายให้หน่วยงานผู้เบิก/หัวหน้าหน่วยคลัง มีหน้าที่ให้คำชี้แจงและอำนวยความสะดวกแก้เจ้าหน้าที่ของสำนักงานการตรวจเงินแผ่นดินกรณีได้รับข้อทักท้วงให้หัวหน้าหน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน ๔๕ วัน

นับจากวันที่ได้รับแจ้งข้อทักท้วง กรณีที่ชี้แจงข้อทักท้วงไปยัง สตง.แล้ว แต่ สตง.ยืนยันว่ายังไม่มีเหตุผลที่จะล้างข้อทักท้วง ก็จะดำเนินการชี้แจงเหตุผลและรายงานให้ผู้ว่าราชการจังหวัดให้เสร็จสิ้นภายใน ๔๕ วัน นับจากวันที่ได้รับทราบผลการวินิจฉัยตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๓) พ.ศ. ๒๕๔๘ในกรณีที่มีการตรวจสอบการทุจริต มีการมอบหมายให้งานสอบสวนและดำเนินการทางวินัย ฝ่ายนิติการและดำเนินการทางวินัย กองวิชาการและแผนงาน มีหน้าที่ดำเนินการให้เป็นไปตามระเบียบกฎหมายโดยเคร่งครัด เที่ยงธรรม ไม่เลือกปฏิบัติ กรณีมีเรื่องร้องเรียนกล่าวหาบุคลากรที่ปฏิบัติราชการตามอำนาจหน้าที่โดยมิชอบนอกจากนี้ ยังให้ความร่วมมือกับสำนักงาน ป.ป.ช./สำนักงาน ป.ป.ช. จังหวัด ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาล เพื่อความโปร่งใส และป้องกันการทุจริต และผลการ

บริหารงานที่ผ่านมาในรอบ ๑๐ ปี ไม่พบการทุจริตแต่อย่างใด

/๓ วัตถุ..

**-๗๒-**

**๓. วัตถุประสงค์**

๓.๑ เพื่อให้เป็นมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

๓.๒ เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**๔. เป้าหมาย/ผลผลิต**

ทุกสำนัก/กอง/ฝ่าย จัดทำข้อตกลงการปฏิบัติราชการต่อผู้บริหาร

**๕. พื้นที่ดำเนินการ**

ทุกสำนัก/กอง/ฝ่าย เทศบาล

**๖. วิธีดำเนินการ**

- ทุกสำนัก/กอง/ฝ่าย/งาน ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบควบคุม ดูแล การปฏิบัติราชการของเทศบาล

- ปฏิบัติตามข้อทักท้วงฯ ตามระเบียบ ฯ ภายในกำหนด

**๗. ระยะเวลาดำเนินการ**

ปีงบประมาณ พ.ศ. ๒๕๖๓

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

ทุกสำนัก/กอง/ฝ่าย

**๑๐. ตัวชี้วัด/ผลลัพธ์**

๑๐.๑ เทศบาลมีมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

๑๐.๒ เทศบาลมีความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**\*\*\*\*\*\*\*\*\*\*\*\*\*\*\*\*\*\*\*\*\*\***

-๗๓-

**๒.๕.๓ ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**โครงการ มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**พ.ศ.๒๕๖๑**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**๒. หลักการและเหตุผล**

ด้วยเทศบาลตำบลนาสาร มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก้ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเองฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อย สามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำเทศบาล รวมถึงจัดทำคู่มือดำเนินการเรื่องร้องเรียนของเทศบาลขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆเจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**๓. วัตถุประสงค์**

๓.๑ เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

๓.๒ เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล่องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**๔. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ กำหนดผู้รับผิดชอบเรื่องร้องเรียน

๖.๒ จัดทำคู่มือดำเนินการเรื่องร้องเรียนของเทศบาล

๖.๓ จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

/๖.๔ เผยแพร่...

-๗๔-

๖.๔ เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนของเทศบาลให้ผู้รับบริการ ผู้มีส่วนได้เสียคู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**๗. ระยะเวลาดำเนินการ**

ปีงบประมาณ พ.ศ. ๒๕๖๑

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

งานนิติการ สำนักปลัดเทศบาล

**๑๐. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนของเทศบาลตามคู่มือดำเนินการเรื่องร้องเรียนของเทศบาลโดยปฏิบัติตามขั้นตอนการปฏิบัติงานที่สอดคล่องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๗๕-

**โครงการ มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชน**

**กล่าวหาเจ้าหน้าที่ของเทศบาลว่าทุจริตและปฏิบัติราชการตามอำนาจหน้าที่โดยมิชอบ”**

**พ.ศ.๒๕๖๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือ ประชาชนกล่าวหาเจ้าหน้าที่ของเทศบาลว่าทุจริตและปฏิบัติราชการตามอำนาจหน้าที่โดยมิชอบ”**

**๒. หลักการและเหตุผล**

สืบเนื่องจากคำสั่งคณะรักษาความสงบแห่งชาติ ที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ ๑๒ กันยายน๒๕๕๗ ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้เทศบาล จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**๓. วัตถุประสงค์**

๓.๑ เพื่อสร้างจิตสำนึกให้แก้พนักงานส่วนตำบล พนักงานครูเทศบาล บุคลากรทางการศึกษาในเทศบาล พนักงานจ้างตามภารกิจและลูกจ้างของเทศบาล ยึดมั่นในคุณธรรมจริยธรรมที่ดี

และตระหนักถึงความสำคัญของภัยของการทุจริตและประพฤติมิชอบ

๓.๒ เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**๔. เป้าหมาย**

“เจ้าหน้าที่” หมายถึง พนักงานส่วนตำบล พนักงานครูเทศบาล บุคลากรทางการศึกษาในเทศบาลตำบล พนักงานจ้างตามภารกิจ และลูกจ้างของเทศบาล

/๕.พื้นที่...

**-๗๖-**

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

๖.๒ แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

๖.๓ กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก้ผู้ให้ข้อมูล ในการให้ข้อมูลที่เป็นประโยชน์แก้หน่วยงาน

๖.๔ แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน ๕ วัน

**๗. ระยะเวลาดำเนินการ**

ปีงบประมาณ พ.ศ. ๒๕๖๒-๒๕๖๔

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

งานนิติการ สำนักปลัดเทศบาล

**๑๐. ตัวชี้วัด/ผลลัพธ์**

**ตัวชี้วัด** ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์** ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๗๗-

**มิติที่ ๓**

**การส่งเสริมบทบาทและการมีส่วนร่วม**

**ของภาคประชาชน**

**-๗๘-**

**๓.๑ จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก้ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**๓.๑.๑ จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**โครงการ : มาตรการ ปรับปรุงศูนย์ข้อมูลข่าวสารของเทศบาลให้มีประสิทธิภาพมากยิ่งขึ้น**

**พ.ศ.๒๕๖๓**

**๑. ชื่อโครงการ : มาตรการ “ปรับปรุงศูนย์ข้อมูลข่าวสารของเทศบาลให้มีประสิทธิภาพมากยิ่งขึ้น”**

**๒. หลักการและเหตุผล**

ตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐโดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด เทศบาลจึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารเทศบาล ให้บริการ ณ ศูนย์บริการร่วมเทศบาลโดยมีงานศูนย์บริการข้อมูลฝ่ายประชาสัมพันธ์ กองวิชาการและแผนงาน เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิ

ทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**๓. วัตถุประสงค์**

๓.๑ เพื่อเผยแพร่ข้อมูลข่าวสารอันเป็นประโยชน์แก้ประชาชนอย่างครบถ้วน ถูกต้องและไม่บิดเบือนข้อเท็จจริง

๓.๒ เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานของเทศบาล

**๔. เป้าหมาย/ผลผลิต**

ศูนย์ข้อมูลข่าวสารเทศบาล จำนวน ๑ แห่ง

**๕. พื้นที่ดำเนินการ**

ณ ศูนย์ข้อมูลข่าวสารของเทศบาล (ภายในศูนย์บริการร่วม เทศบาล)

**๖. วิธีดำเนินการ**

๖.๑ มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

๖.๒ มีการแต่งตั้งเจ้าหน้าที่ผู้รับผิดชอบเป็นปัจจุบัน

๖.๓ มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราค่ากลาง รายงานผลการปฏิบัติงานเป็นไปตามหลักเกณฑ์วิธีการ

/ที่กฎหมาย.....

-๗๙-

ที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

๖.๔ มีการจัดประชุมให้ความรู้แก้บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. ๒๕๔๐

๖.๕ มีการให้ความรู้แก้ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. ๒๕๔๐

๖.๖ มีบริการอินเตอร์เน็ตสำหรับให้บริการประชาชนทั่วไป

๖.๗ มีการจัดเก็บสถิติผู้มารับบริการและสรุปผลเสนอผู้บริหาร

**๗. ระยะเวลาดำเนินการ**

ปีงบประมาณ พ.ศ. ๒๕๖๓

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

ฝ่ายอำนวยการ สำนักปลัด

**๑๐. ตัวชี้วัด/ผลลัพธ์**

จำนวนศูนย์ข้อมูลข่าวสารของเทศบาล

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**-๘๐-**

**โครงการ : กิจกรรม “การออกระเบียบจัดตั้งศูนย์ข้อมูลข่าวสารของเทศบาล”**

**พ.ศ.๒๕๖๓**

**\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : กิจกรรม “การออกระเบียบจัดตั้งศูนย์ข้อมูลข่าวสารของเทศบาล”**

**๒. หลักการและเหตุผล**

อาศัยอำนาจตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ซึ่งบัญญัติไว้ว่าภายใต้บังคับมาตรา ๑๔ และมาตรา ๑๕ หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนดและเพื่อให้เป็นไปตามพระราชบัญญัติการบริหาราชการที่ดี พ.ศ. ๒๕๔๖ เรื่องหลักธรรมาภิบาล ความโปร่งใส การมีส่วนร่วม สามารถตรวจสอบได้

**๓. วัตถุประสงค์**

๑. เพื่อให้เป็นไปตามกฎหมาย จึงจัดทำระเบียบเทศบาล ว่าด้วยข้อมูลข่าวสารของราชการ

พ.ศ. ๒๕๕๖ และประกาศเทศบาล เรื่อง ค่าธรรมเนียมการทำสำเนาและการรับรองสำเนาข้อมูลข่าวสารของศูนย์ข้อมูลข่าวสารเทศบาลขึ้น

๒. เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่ายจ่ายแจก รวมทั้งปฏิบัติหน้าที่ให้เป็นไปตามระเบียบนี้

๓. เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้

๓.๑ ข้อมูลข่าวสารที่ลงพิมพ์ในราชกิจจานุเบกษา

๓.๒ ข้อมูลข่าวสารที่ต้องจัดไว้ให้ประชาชนตรวจดูได้

๓.๓ ข้อมูลข่าวสารอื่น

๓.๔ ข้อมูลข่าวสารส่วนบุคคล

**๔. เป้าหมาย**

๑. จัดเตรียมสถานที่จัดตั้งศูนย์ข้อมูลข่าวสารของราชการ จำนวน ๑ แห่ง

๒. ระเบียบเทศบาลว่าด้วยข้อมูลข่าวสารของราชการ พ.ศ. ๒๕๖๓ จำนวน ๑ ชุด

๓. ประกาศเทศบาล เรื่องค่าธรรมเนียมการทำสำเนาและการับรองสำเนาข้อมูลข่าวสารของ

ศูนย์ข้อมูลข่าวสารเทศบาล จำนวน ๑ ฉบับ

๔. แบบคำร้องขอตรวจดูข้อมูลข่าวสาร จำนวน ๑ ฉบับ

**๕. พื้นที่ดำเนินการ**

ภายในเทศบาล

**๖. วิธีการดำเนินงานโครงการ**

๖.๑ จัดทำบันทึกขออนุมัติจัดตั้งศูนย์ข้อมูลข่าวสารของราชการ

๖.๒ เมื่ออนุมัติแล้ว แจ้งเวียนทราบภายในทุกส่วนราชการ

/๖.๓ จัดทำ.

-๘๑-.

๖.๓ จัดทำร่างระเบียบฯ ว่าด้วยข้อมูลข่าวสารของราชการ พ.ศ. ๒๕๖๒ เสนอต่อผู้บริหารเพื่อพิจารณาอนุมัติ

๖.๔ จัดทำร่างประกาศฯ เรื่องค่าธรรมเนียมการทำสำเนาและการรับรองสำเนาข้อมูลข่าวสาร เสนอต่อผู้บริหารเพื่อพิจารณาอนุมัติ

๖.๕ จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ

๖.๖ จัดเตรียมสถานที่ โต.ะ ตู้เอกสาร และจัดวางเอกสารตามกฎหมายกำหนด

**๗. ระยะเวลาและสถานที่ดำเนินการ**

เริ่มตั้งแต่เดือนสิงหาคม ๒๕๖๓ เป็นต้นไป ณ สำนักงานเทศบาล

**๘. งบประมาณ**

ไม่ใช้งบประมาณ

**๙. หน่วยงานที่รับผิดชอบ**

งานบริหารงานทั่วไป สำนักงานปลัด

**๑๐.ตัวชี้วัด/ผลลัพธ์**

๑. มีการจัดตั้งศูนย์ข้อมูลข่าวสารของราชการ เทศบาล ณ สำนักงานเทศบาล

๒. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

๓. มีประชาชนขอตรวจดูข้อมูลข่าวสารทางราชการ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๘๒-

**โครงการ : กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. ๒๕๔๐”**

**พ.ศ.๒๕๖๔**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. ๒๕๔๐”**

**๒. หลักการและเหตุผล**

คุณธรรม จริยธรรมเป็นหนึ่งในหลักธรรมาภิบาลที่หน่วยงานภาครัฐทุกแห่งพึงปฏิบัติเพื่อให้เกิดการบริหารจัดการที่ดีและส่งเสริมองค์กรให้มีศักยภาพและประสิทธิภาพ ซึ่งรวมไปถึงความโปร่งใสการทำงานที่จำเป็นต้องมีในทุกหน่วยงานโดยเฉพาะหน่วยงานภาครัฐ โดยหนึ่งในแนวทางที่จะช่วยให้เกิดความโปร่งใสในการทำงานคือการเปิดเผยข้อมูลข่าวสาร ตามที่รัฐธรรมนูญแห่งราชอาณาจักรไทย พ.ศ. ๒๕๔๐ มาตรา ๕๘ บัญญัติเกี่ยวกับสิทธิการรับรู้หรือรับทราบข้อมูลข่าวสารของราชการว่า “บุคคลย่อมมีสิทธิได้รับทราบข้อมูลหรือข่าวสารสาธารณะในครอบครองของหน่วยราชการ หน่วยงานของรัฐรัฐวิสาหกิจ หรือราชการส่วนท้องถิ่น” และตามพระราชบัญญัติข้อมูลข่าวสารของราชการ พ.ศ. ๒๕๔๐ ได้ระบุหลักการและเหตุผลของพระราชบัญญัติข้อมูลข่าวสารของราชการว่าในระบอบ

ประชาธิปไตย การให้ประชาชนมีโอกาสกว่างขวางในการได้รับข้อมูลข่าวสารเกี่ยวกับการดำเนินการต่างๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องมากยิ่งขึ้นการเปิดเผยข้อมูลข่าวสารของเทศบาลให้ประชาชนรับรู้อย่างถูกต้อง รวดเร็วจากการทำงานที่มีประสิทธิภาพจึงเป็นสิ่งที่จำเป็นอย่างยิ่งซึ่งสอดคล้องกับแผนการดำเนินงานของเทศบาล

ดังนั้น เพื่อเสริมสร้างให้เทศบาลมีความโปร่งใสในการทำงานมากยิ่งขึ้น จึงได้จัดกิจกรรมเสริมสร้างคุณธรรมจริยธรรม นำความโปร่งใสสู่องค์กร เพื่อให้บุคลากรของเทศบาลและตัวแทนชุมชนได้รับรู้สิทธิในการเข้าถึงข้อมูลข่าวสารของราชการและเรียนรู้เรื่องคุณธรรม จริยธรรม และความโปร่งใส และเมื่อเกิดความเข้าใจแล้วจะสามารถขยายผลบอกต่อไปยังผู้ใกล้ชิด สร้างเครือข่ายความร่วมมือระหว่างเทศบาลกับภาคประชาชนให้มีความเข้มแข็งยิ่งขึ้น

**๓. วัตถุประสงค์**

เพื่อให้ผู้เข้าร่วมกิจกรรมตระหนักถึงความสำคัญของการมีคุณธรรม จริยธรรมและความโปร่งใสในการทำงานและมีความรู้เกี่ยวกับสิทธิในการเข้าถึงข้อมูลข่าวสารตามพระราชบัญญัติข้อมูลข่าวสารของราชการ พ.ศ. ๒๕๔๐

**๔. เป้าหมาย/ผลผลิต**

ผู้เข้าร่วมอบรม จำนวน ๗๐ คน(ตัวแทนสำนัก/กอง จำนวน ๒๐ คน, ตัวแทนชุมชน จำนวน ๕๐ คน)ผลการเรียนรู้เฉลี่ย ร้อยละ ๘๐ผู้เข้าร่วมกิจกรรมมีความพึงพอใจ ร้อยละ ๘๐

**๕. พื้นที่ดำเนินการ**

เทศบาลตำบลนาสาร

/๖งวิธีดำเนินการ

-๘๓-

**๖. วิธีดำเนินการ**

ขั้นตอนที่ ๑ สำรวจความต้องการอบรม

ขั้นตอนที่ ๒ ออกแบบหลักสูตร

ขั้นตอนที่ ๓ ดำเนินกิจกรรม

ขั้นตอนที่ ๔ วัดผลความรู้

ขั้นตอนที่ ๕ ติดตามและประเมินผล

**๗. ระยะเวลาดำเนินการ**

ปีงบประมาณ พ.ศ. ๒๕๖๔

**๘. งบประมาณดำเนินการ**

จ่ายจากงบประมาณรายจ่ายของเทศบาลตำบลนาสาร ประจำปีงบประมาณ พ.ศ.๒๕๖๔

แผนงาน บริหารงานทั่วไป หมวดค่าใช้สอยโครงการ : กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. ๒๕๔๐” จำนวน ๑๕,๐๐๐ บาท ตามรายละเอียดดังนี้

๑. ค่าอาหารกลางวัน จำนวน ๗๐ คน คนละ ๗๕ บาท/วัน ( ๑ วัน) เป็นเงิน ๕,๒๕๐ บาท

๒. ค่าอาหารว่างและเครื่องดื่ม จำนวน ๒ มื้อ x ๗๐ คน x ๒๕ บาท เป็นเงิน ๓,๕๐๐ บาท

๓. ค่าป้ายประชาสัมพันธ์ ๑ ผืน เป็นเงิน ๑,๐๐๐ บาท

๔. ค่าตอบแทนวิทยากร ๖๐๐ บาท/ชั่วโมง จำนวน ๖ ชั่วโมง เป็นเงิน ๓,๖๐๐ บาท

๕. ค่ากระเป๋าจำนวน ๗๐ ใบๆ ๗๐ บาท เป็นเงิน ๔,๙๐๐ บาท

๕. ค่าวัสดุและอุปกรณ์ และค่าใช้จ่ายอื่นๆที่จำเป็น เป็นเงิน ๓๕๐ บาท

รวมเป็นเงิน ๑๕,๐๐๐บาท (หนึ่งหมื่นบาทถ้วน) สามารถถั่วเฉลี่ยได้ทุกรายการ

**๙. ผู้รับผิดชอบโครงการ**

งานนิติการ เทศบาลตำบลนาสาร

**๑๐. ตัวชี้วัด/ผลลัพธ์**

จำนวนผู้เข้าร่วมอบรม ร้อยละของผลการเรียนรู้เฉลี่ย ร้อยละความพึงพอใจของผู้เข้าร่วมกิจกรรม

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**-๘๔-**

**๓.๑.๒ มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงินการจัดหาพัสดุ การคำนวณราค่ากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมายระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**โครงการ : มาตรการ เผยแพร่ข้อมูลข่าวสารที่สำคัญและหลากหลาย**

พ.ศ.๒๕๖๓

**๑. ชื่อโครงการ : มาตรการ “เผยแพร่ข้อมูลข่าวสารที่สำคัญและหลากหลาย”**

**๒. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ และมาตรา ๙ กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น เทศบาลจึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาล ได้ง่ายและสะดวกมากขึ้น

**๓. วัตถุประสงค์**

๓.๑ เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

๓.๒ เพื่อให้มีการเผยแพร่ข้อมูลข่าวสารที่หลากหลาย

๓.๓ เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**๔. เป้าหมาย/ผลผลิต**

มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า ๑๐ ประเภทขึ้นไป

**๕. พื้นที่ดำเนินการ**

พื้นที่ทั้งในและนอกเขตเทศบาล

**๖. วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก้

- แผนพัฒนาท้องถิ่น

- งบประมาณรายจ่ายประจำปี

- แผนการดำเนินงาน

- แผนอัตรากำลัง

- แผนการจัดหาพัสดุ

- ประกาศสอบราค่า/ประกวดราค่า

- สรุปผลการจัดซื้อจัดจ้าง

- ข้อมูลรายรับและรายจ่าย

/งบแสดง...

-๘๕-

- งบแสดงฐานะทางการเงิน

- รายงานการประชุมคณะผู้บริหารท้องถิ่น

- รายงานผลการปฏิบัติงานประจำปี

- รายงานผลคะแนนการประเมินมาตรฐานการปฏิบัติราชการ

- ผลสำรวจความพึงพอใจของประชาชน

**๗. ระยะเวลาดำเนินการ**

ปีงบประมาณ พ.ศ. ๒๕๖๓

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

ฝ่ายประชาสัมพันธ์ ฝ่ายอำนวยการ สำนักปลัดฯ

**๑๐.ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

**\*\*\*\*\*\*\*\*\*\*\*\*\*\*\*\*\*\*\***

-๘๖-

**โครงการ : กิจกรรม การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาล และการรับเรื่องร้องเรียนเกี่ยวกับการเงินการคลัง พ.ศ.๒๕๖๒**

**๑. ชื่อโครงการ : กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาล และการรับเรื่องร้องเรียนเกี่ยวกับการเงินการคลัง”**

**๒. หลักการและเหตุผล**

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบเพื่อให้เกิดประโยชน์สูงสุดแก้ภาครัฐและภาคประชาชน

**๓. วัตถุประสงค์**

เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**๔. เป้าหมาย/ผลผลิต**

ประชาชนภายในเขตเทศบาล

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆรวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ของเทศบาล และปิดประกาศข้อมูลดังกล่าวที่บอร์ดประชาสัมพันธ์ของเทศบาล

**๗. ระยะเวลาดำเนินการ**

ปีงบประมาณ พ.ศ. ๒๕๖๒-๒๕๖๔

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

กองคลัง เทศบาล

**๑๐. ตัวชี้วัด/ผลลัพธ์**

ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานของเทศบาลทำให้ลดการทุจริตและประพฤติมิชอบ มีความโปร่งใสในการปฏิบัติงาน

\*\*\*\*\*\*\*\*\*\*\*\*\*\*\*\*\*\*\*\*\*

**-๘๗-**

**๓.๑.๓ มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**โครงการ : มาตรการ “จัดให้มีช่องทางที่ประชาชนเข้าถึงข้อมูลข่าวสารของเทศบาล”**

**พ.ศ.๒๕๖๒**

**๑. ชื่อโครงการ : มาตรการ “จัดให้มีช่องทางที่ประชาชนเข้าถึงข้อมูลข่าวสารของเทศบาล”**

**๒. หลักการและเหตุผล/ที่มาของมาตรการ**

ด้วยพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ และมาตรา ๙ กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น เทศบาลจึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ\_มเป้าหมาย ได้แก้ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจ

หน้าที่และเข้าถึงข้อมูลตามภารกิจหลักของเทศบาลได้ง่ายและสะดวกมากขึ้น

**๓. วัตถุประสงค์**

๓.๑ เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

๓.๒ เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

๓.๓ เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**๔. เป้าหมาย/ผลผลิต**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า ๗ ช่องทาง

**๕. พื้นที่ดำเนินการ**

พื้นที่ทั้งในและนอกเขตเทศบาล

**๖. วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก้ประชาชน ได้แก้

- บอร์ดหน้าสำนักงานเทศบาล

- บอร์ดประชาสัมพันธ์ของเทศบาลร้านค้าชุมชนตามชุมชน/หมู่บ้าน

- ประกาศเสียงตามสาย/วิทยุชุมชน/หอกระจายข้าว/รถกระจายเสียง/หน่วยประชาสัมพันธ์เคลื่อนที่

- ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง

- จัดส่งเอกสารเผยแพร่รายงานประจำปี

- ประกาศผ่านเว็บไซต์/เว็บบอร์ด ที่มีข้อมูลผลการดำเนินงานของเทศบาลตำบลนาสาร

๗.ระยะเวลา....

-๘๘-

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

งานประชาสัมพันธ์ ฝ่ายอำนวยการ สำนักปลัด

**๑๐.ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

**\*\*\*\*\*\*\*\*\*\*\*\*\*\*\*\*\*\*\*\*\*\***

**-๘๙-**

**๓.๒ การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**๓.๒.๑ มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**โครงการจัดประชาคมแผนชุมชนของเทศบาลตำบลนาสาร**

**พ.ศ.๒๕๖๓**

**๑. ชื่อโครงการ : โครงการจัดประชาคมแผนชุมชน**

**๒. หลักการและเหตุผล/ที่มาของโครงการ**

ตามที่กระทรวงมหาดไทย โดยกรมส่งเสริมการปกครองท้องถิ่น มีนโยบายในการบูรณาการกระบวนการทำงานร่วมกันของทุกภาคส่วนที่เกี่ยวข้องในการส่งเสริมสนับสนุนให้ทุกหมู่บ้าน/ชุมชน มีกระบวนการจัดทำ ทบทวน ปรับปรุงแผนชุมชน เพื่อพัฒนาคุณภาพแผนชุมชน และสนับสนุนให้หน่วยงานภาครัฐ องค์กรปกครองส่วนท้องถิ่น นำแผนชุมชนสู่การปฏิบัติซึ่งเป็นกลไกสำคัญในการส่งเสริมการมีส่วนร่วมในการพัฒนาชุมชนและท้องถิ่นของประชาชน เทศบาลได้ดำเนินการจัดโครงการประชุมประชาคมแผนแม่บทชุมชน ประจำปีงบประมาณ ๒๕๖๑ เพื่อนำมาบรรจุไว้ในแผนพัฒนาสี่ปีของ

เทศบาลประจำปี พ.ศ. ๒๕๖๑-๒๕๖๔ รวมถึงการนำเข้าบรรจุไว้ในร่างเทศบัญญัติงบประมาณของเทศบาลในปีถัดไป เทศบาลจึงได้จัดให้มีโครงการประชุมประชาคมแผนแม่บทชุมชน ประจำปี พ.ศ. ๒๕๖๑ ขึ้น

**๓. วัตถุประสงค์**

๓.๑ เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

๓.๒ เพื่อระดมความคิดเห็นและกำหนดแนวทางการแก้ไขปัญหาของผู้นำชุมชน

๓.๓ เพื่อให้ได้แผนงานโครงการของชุมชน นำมาบรรจุไว้ในแผนพัฒนาสี่ปีของเทศบาล

๓.๔ เพื่อรับทราบปัญหาและความต้องการที่แท้จริงของประชาชน

๓.๕ เพื่อฝึกให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริมระบอบประชาธิปไตยแบบมีส่วนร่วม

๓.๖ เพื่อให้ประชาชนมีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**๔. เป้าหมาย/ผลผลิต**

จัดเก็บข้อมูลพื้นฐานชุมชน และจัดให้มีประชุมเวทีประชาคม จำนวน ๙ ชุมชน ในเขตเทศบาล สำหรับให้ประชาชนได้แสดงความคิดเห็นให้ได้มาซึ่งแผนงานของชุมชน เพื่อนำมาบรรจุไว้ในแผนพัฒนาสี่ปีของเทศบาล

/๕ พื้นที่....

-๙๐-

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ เสนอขออนุมัติโครงการ

๖.๒ ประสานชุมชนเพื่อคัดเลือกผู้จัดเก็บข้อมูลพื้นฐาน

๖.๓ ประสานวิทยากร และหน่วยงานที่เกี่ยวข้อง

๖.๔ จัดประชุมชี้แจงทำความเข้าใจ

๖.๕ ดำเนินการจัดเก็บข้อมูลพื้นฐาน, ตรวจสอบข้อมูล, ทำการบันทึกและประมวลผลข้อมูล

๖.๖ จัดประชุมผู้นำชุมชนและเวทีประชาคมตามตารางที่กำหนด

๖.๗ จัดประชุมเพื่อพิจารณาร่างแผนชุมชน

๖.๘ จัดทำแผนชุมชนเพื่อส่งให้กองวิชาการฯ และหน่วยงานที่เกี่ยวข้อง

๖.๙ ประเมินผล และรายงานผลให้ผู้บริหารทราบ

**๗. ระยะเวลาดำเนินการ**

จัดเวทีประชุมประชาคมชุมชน และจัดให้มีการพิจารณาร่างแผนชุมชน จำนวน ๙ ชุมชน ระหว่างเดือนมีนาคม –เมษายน ๒๕๖๓

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบ**

กองสวัสดิการสังคม เทศบาลตำบลนาสาร

**๑๐. ตัวชี้วัด/ผลลัพธ์**

๑. มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

๒. ได้รับทราบปัญหาและความต้องการที่แท้จริงของประชาชนในแต่ละชุมชน

๓. ได้แผนงานโครงการของชุมชน เพื่อนำมาบรรจุไว้ในแผนพัฒนาสี่ปีเทศบาล

๔. ประชาชนได้แสดงความคิดเห็นและร่วมกันแก้ไขปัญหาของชุมชน

๕. ประชาชนได้เข้ามามีส่วนร่วมในการตัดสินใจตามระบอบประชาธิปไตย

๖. ประชาชนได้มีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**\*\*\*\*\*\*\*\*\*\*\*\*\*\*\*\*\*\***

**-๙๑-**

**โครงการ : ,มาตราการดำเนินงานศูนย์รับเรื่องราวร้องทุกข์ของเทศบาลตำบลนาสาร**

**พ.ศ.๒๕๖๒**

**๑. ชื่อโครงการ : การดำเนินงานศูนย์รับเรื่องราวร้องทุกข์เทศบาลตำบลนาสาร**

**๒. หลักการและเหตุผล/ที่มาของโครงการ**

เทศบาล เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน เทศบาลจึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์จากประชาชนที่ได้รับความเดือดร้อนต่างๆ

**๓. วัตถุประสงค์**

๓.๑ เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

๓.๒ เพื่ออำนวยความสะดวกแก้ประชาชนที่มาติดต่อราชการ ณ สำนักงานเทศบาล

๓.๓ เพื่อเสริมสร้างความสัมพันธ์อันดีระหว่างบุลากรของเทศบาลกับประชาชนในพื้นที่

**๔. เป้าหมาย**

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

**๕. วิธีดำเนินการ**

๕.๑ จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

๕.๒ เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

๕.๓ นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด้วน

๕.๔ แจ้งผลการปฏิบัติงานให้ผู้ร้องทราบ

**๖. ระยะเวลาดำเนินการ**

ให้บริการในวัน เวลาราชการวันจันทร์ – วันศุกร์ ตั้งแต่เวลา ๐๘.๓๐ น. – ๑๖.๓๐ น. โดยช่องทางร้องทุกข์/ร้องเรียน ดังนี้

/๖.๑ สำนักงาน...

-๙๒-

๖.๑ สำนักงานเทศบาล

๖.๒ ทางโทรศัพท์หมายเลข ๐๗๕-๗๖๓๒๖๕ ทางโทรสารหมายเลข ต่อ ๒๐๓

๖.๓ ทางเว็บไซต์

**๗. งบประมาณดำเนินการ**

ไม่ใช้งบประมาณ

**๘. ผู้รับผิดชอบโครงการ**

งานนิติการ ฝ่ายอำนวยการ สำนักปลัดฯ

**๙. ตัวชี้วัด/ผลลัพธ์**

๙.๑ มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานของเทศบาล

๙.๒ สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

๙.๓ แจ้งผลการดำเนินการให้ผู้ร้องเรียนทราบภายใน ๑๕ วัน

**\*\*\*\*\*\*\*\*\*\*\*\*\*\*\*\*\*\*\*\*\*\***

**-๙๓-**

**๓.๒.๒ มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**โครงการ : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**พ.ศ.๒๕๖๒**

**๑. ชื่อโครงการ : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**๒. หลักการและเหตุผล/ที่มาของโครงการ**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน ๑๕ วัน

**๓. วัตถุประสงค์**

๓.๑ เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

๓.๒ เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

๓.๓ เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**๔. เป้าหมายการดำเนินการ**

ผู้ร้องเรียนร้องทุกข์ทุกราย

**๕. พื้นที่ดำเนินการ**

เทศบาลตำบลนาสาร

**๖. วิธีการดำเนินการ**

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน ๑๕ วันทำการ

**๗. ระยะเวลาดำเนินการ**

ปีงบประมาณ ๒๕๖๒-๒๕๖๔

**๘. ผู้รับผิดชอบโครงการ**

งานนิติการ สำนักปลัดเทศบาล

**๙. งบประมาณดำเนินการ**

ไม่ใช้งบประมาณ

**๑๐.ตัวชี้วัด/ผลลัพธ์**

๑๐.๑ การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

๑๐.๒ ใช้เป็นแนวทางปฏิบัติงานด้านการร้องเรียนร้องทุกข์

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๙๔-

**๓.๓ การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**๓.๓.๑ ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**โครงการ : ประชุมประชาคมหมู่บ้านและประชาคมตำบล**

**ประจำปี๒๕๖๒**

**๑. ชื่อโครงการ : ประชุมประชาคมหมู่บ้านและประชาคมตำบลประจำปี**

**๒. หลักการและเหตุผล/ที่มาของโครงการ**

กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงความสำคัญของการกระจายอำนาจและการมีส่วนร่วมของประชาชนต่อการกระจายอำนาจ เทศบาลจึงได้จัดทำโครงการ เทศบาล.สัญจร ประชุมประชาคมหมู่บ้านและประชาคมตำบลประจำปี ๒๕๖๑ ขึ้น เพื่อให้ประชาชนมีความรู้ความเข้าใจและตระหนักถึงความสำคัญของการกระจายอำนาจการมีส่วนร่วมของประชาชนต่อการพัฒนาท้องถิ่นตนเอง

**๓. วัตถุประสงค์**

เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดำเนินงานประจำปีงบประมาณ พ.ศ. ๒๕๖๑-๒๕๖๔ อีกทางหนึ่งด้วย

**๔. เป้าหมาย**

ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชนแพทย์ประจำตำบลอาสาสมัครสาธารณสุข สมาชิกสภาเทศบาล กลุ่มอาชีพต่างๆ ตลอดจนประชาชนทั่วไป จำนวนไม่น้อยกว่า ....คน

**๕. วิธีดำเนินการ**

๕.๑ ติดต่อ ประสานงานกับเจ้าของสถานที่

๕.๒ แต่งตั้งคณะทำงาน

๕.๓ วางแผนกำหนด วัน เวลา สถานที่ ประชาคม พร้อมกำหนดตารางการทำประชาคมตำบล

๕.๔ เสนอโครงการเพื่อขออนุมัติงบประมาณจากเทศบาล

๕.๕ ดำเนินโครงการตามวัน เวลา ที่กำหนด

**๖. ระยะเวลาการดำเนินการ**

ปีงบประมาณ ๒๕๖๒-๒๕๖๔

/๗.งบประมาณ...

**-๙๕-**

**๗. งบประมาณ**

**-**

**๘. ผู้รับผิดชอบโครงการ**

งานวิเคราะห์นโยบายและแผน สำนักปลัด เทศบาลตำบลนาสาร

**๙. ตัวชี้วัด/ผลลัพธ์**

ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของการกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**-๙๖-**

**มิติที่ ๔**

**การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**-๙๗-**

**๔.๑ มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**๔.๑.๑ มีการจัดทำและรายงานการจัดทำระบบควบคุมภายในให้ผู้กำกับดูแล**

**โครงการ จัดทำแผนการตรวจสอบภายใน**

**ประจำปีงบประมาณ ๒๕๖๒**

**๑. ชื่อโครงการ : โครงการจัดทำแผนการตรวจสอบภายในประจำปีงบประมาณ ๒๕๖๒**

**๒. หลักการและเหตุผล/ที่มาของโครงการ**

การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจของเทศบาลเป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดำเนินงานอีกทั้งยังเป็นแนวทางการปฏิบัติงานซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆ ที่เกี่ยวข้องจะทำให้การปฏิบัติงานของเทศบาลเป็นไปอย่างถูกต้องและเป็นไปตามวัตถุประสงค์ของทางราชการ

**๓. วัตถุประสงค์**

๓.๑ เพื่อจัดวางระบบการควบคุมภายในตามระเบียบ คตง. ว่าด้วยการกำหนดมาตรฐานควบคุมภายใน พ.ศ. ๒๕๔๔

๓.๒ เพื่อพิสูจน์ความถูกต้องและเชื่อถือได้ของข้อมูลและตัวเลขต่างๆ ทางด้านการบัญชี และด้านอื่นๆ ที่เกี่ยวข้อง

๓.๓ เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติคณะรัฐมนตรี และนโยบายที่กำหนด

๓.๔ เพื่อตรวจสอบหาระบบการควบคุมภายในของหน่วยรับตรวจว่าเพียงพอ และเหมาะสม

๓.๕ เพื่อเป็นหลักประกันการใช้และระวังทรัพย์สินต่างๆ ของส่วนราชการเป็นไปอย่างเหมาะสม

**๔. เป้าหมาย/ผลผลิต**

พนักงานเทศบาลทุกหน่วยงาน พนักงานครู และเจ้าหน้าที่ศูนย์พัฒนาเด็กเล็ก ของเทศบาล

**๕. พื้นที่ดำเนินการ**

ส่วนราชการทุกหน่วยงาน โรงเรียนในสังกัดเทศบาล และศูนย์พัฒนาเด็กเล็กของเทศบาล

/๖.วิธีดำเนินการ..

**-๙๘-**

**๖. วิธีการดำเนินการ**

๖.๑ จัดทำแผนปฏิบัติงานตรวจสอบภายใน

๖.๒ ตรวจสอบความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

๖.๓ ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรีตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

๖.๔ สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนด เพื่อให้มั่นใจได้ว่าสามารถนำไปสู\_การปฏิบัติงานที่ตรงตามวัตถุประสงค์และสอดคล\_องกับนโยบาย

๖.๕ รายงานผลการตรวจสอบและติดตามประเมินผล

**๗. ระยะเวลาการดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

หน่วยงานตรวจสอบภายใน เทศบาล

**๑๐. ตัวชี้วัด/ผลลัพธ์**

๑๐.๑ บุคลากรมีความเข้าใจและปฏิบัติตามกฎหมาย ระเบียบ ข้อบังคับ โดยมุ่งผลสัมฤทธิ์ของงานมากขึ้น

๑๐.๒ ความเสี่ยงในการเบิกจ่ายเงินลดน้อยลง

๑๐.๓ การใช้ทรัพยากรของสำนัก/กอง/หน่วยงาน ที่มีอยู่อย่างคุ้มค่า ประหยัด

๑๐.๔ ลูกหนี้ภาษีโรงเรือนและที่ดินค้างชำระลดน้อยลง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**-๙๙-**

**โครงการ จัดทำรายงานการควบคุมภายในของเทศบาลตำบลนาสาร**

**พ.ศ.๒๕๖๒**

**๑. ชื่อโครงการ : โครงการจัดทำรายงานการควบคุมภายใน**

**๒. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. ๒๕๔๔ กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดินอย่างน้อยปีละหนึ่งครั้ง ภายในเก่าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด เทศบาลจึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**๓. วัตถุประสงค์**

๑. เพื่อติดตามและประเมินผลการควบคุมภายใน ระดับองค์กรของเทศบาล

๒. เพื่อสรุปรายงานผลการประเมินผลการควบคุมภายในให้นายกเทศมนตรีxxxทราบตามแบบที่ระเบียบฯ กำหนด

๓. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดินตามกำหนด

**๔. เป้าหมาย/ผลผลิต**

ส่วนราชการทุกหน่วยงานของเทศบาล

**๕. พื้นที่ดำเนินการ**

ส่วนราชการทุกหน่วยงานของเทศบาล

**๖. วิธีดำเนินการ**

๑. แต่งตั้งคณะกรรมการติดตามและประเมินผลการควบคุมภายใน ระดับองค์กร

๒. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

๓. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

๔. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบตามแบบ ปย.๑ และประเมินผลการปรับปรุงการควบคุมภายในตามแบบ ปย.๒

๕. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ ๖ ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**๗. ระยะเวลาการดำเนินการ**

ปีงบประมาณ พ.ศ. ๒๕๖๒

/๘.งบประมาณ...

-๑๐๐-

**๘. งบประมาณดำเนินการ**

ไม่ใช้งบประมาณดำเนินการ

**๙. ผู้รับผิดชอบโครงการ**

ฝ่ายอำนวยการ สำนักปลัดฯ เทศบาล

**๑๐. ตัวชี้วัด/ผลลัพธ์**

๑. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

๒. ลดโอกาสความผิดพลาด ป้องกันและลดความเสี่ยงต่อการปฏิบัติงาน

๓. เกิดประโยชน์สูงสุดต่อองค์กรและประชาชนโดยรวม

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**-๑๐๑-**

**โครงการ : กิจกรรมติดตามประเมินผลการควบคุมภายในของเทศบาลตำบลนาสาร**

**พ.ศ.๒๕๖๒**

**๑. ชื่อโครงการ : กิจกรรมติดตามประเมินผลการควบคุมภายใน**

**๒. หลักการและเหตุผล/ที่มาของโครงการ**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐหรือเอกชนทั้งขนาดเล็กและขนาดใหญ่ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมายระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆนอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจน

ขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

เทศบาลตำบลนาสาร พิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในของเทศบาลขึ้น

**๓. วัตถุประสงค์**

๓.๑ เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

๓.๒ เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก้ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

๓.๓ เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

/๔ เป้าหมาย...

-๑๐๒-

**๔. เป้าหมาย**

เพื่อให้การควบคุมภายในของเทศบาลเป็นไปอย่างมีประสิทธิภาพและเหมาะสมกับการ

ปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**๕. วิธีดำเนินการ**

๕.๑ แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. ๒๕๔๔ ข้อ ๖

๕.๒ ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาเทศบาลเป็นไปอย่างมีประสิทธิภาพและประสิทธิผล

๕.๓ การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

๕.๔ รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีและผู้บริหารทราบ

**๖. สถานที่/ระยะเวลาดำเนินการ**

ปีงบประมาณ พ.ศ. ๒๕๖๒-๒๕๖๔

**๗. หน่วยงานรับผิดชอบ**

ทุกกอง/สำนัก ของเทศบาล

**๘. งบประมาณดำเนินการ**

ไม่ใช้งบประมาณ

**๙. ประโยชน์ที่คาดว่าจะได้รับ**

๑. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

๒. การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

๓. มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

๔. การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

๕. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**๑๐. ตัวชี้วัด/ผลลัพธ์**

๑๐.๑ มีรายงานการประเมินผลการควบคุมภายใน ตามมาตรฐาน ข้อ ๖ ที่เสร็จตามกำหนดเวลา

๑๐.๒ กิจกรรมการควบคุมภายใน ร้อยละ ๘๐ ได้ดำเนินการแก้ไข

๑๐.๓ ร้อยละของหน่วยงานรายงานการประเมินผลการควบคุมภายในครบทุกงาน

๑๐.๔ มีการจัดการความรู้ที่เกี่ยวข้องกับการควบคุมภายใน

๑๐.๕ ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน

(ร้อยละ ๘๐ ในระดับมาก)

**\*\*\*\*\*\*\*\*\*\*\*\*\*\*\*\*\*\*\*\*\***

**-๑๐๓-**

**๔.๒ การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้**

**๔.๒.๑ ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ**

**โครงการ : กิจกรรมการรายงานผลการใช้จ่ายเงินให้ประชาชนได้รับทราบ**

**พ.ศ.๒๕๖๒**

**๑. ชื่อโครงการ : กิจกรรมการรายงานผลการใช้จ่ายเงินให้ประชาชนได้รับทราบ**

**๒. หลักการและเหตุผล/ที่มาของโครงการ**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรีวิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก้ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกันไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชั่น

มีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร้องมีกระบวนการทางการคลังที่เปิดเผยข้อมูลอื่นต่อประชาชน

**๓. วัตถุประสงค์**

๓.๑ เพื่อให้เกิดความโปร่งใสสามารถตรวจสอบได้

๓.๒ การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

๓.๓ ปฏิบัติงานถูกต้องตามระเบียบที่เกี่ยวข้อง

๓.๔ ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**๔. เป้าหมาย/ผลผลิต**

ประชาชนในเขตเทศบาลตำบลนาสาร

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงินการเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ และที่แก้ไขเพิ่มเติม โดยเปิดเผยเพื่อให้ประชาชนทราบ ณ สำนักงานเทศบาลตำบลภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน /๗.ระยะเวลา..

-๑๐๔-

**๗. ระยะเวลาดำเนินการ**

ตลอดปีงบประมาณ ๒๕๖๒-๒๕๖๔ และดำเนินการอย่างต่อเนื่อง

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

กองคลังเทศบาล

**๑๐.ตัวชี้วัด/ผลลัพธ์**

๑๐.๑ มีการพัฒนาการบริหารด้านการเงินการคลังและงบประมาณอย่างมีประสิทธิภาพ

๑๐.๒ มีการเบิกจ่ายถูกต้อง รวดเร็ว เกิดความประหยัด

๑๐.๓ มีการเสริมสร้างการมีส่วนร่วมของประชาชนในพื้นที่หรือผู้รับบริการ

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**-๑๐๕-**

**๔.๒.๒ ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ**

**โครงการ ประชุมให้ความรู้แก่กรรมการตรวจการจ้างของเทศบาลตำบลนาสาร**

**พ.ศ.๒๕๖๓**

**๑. ชื่อโครงการ : โครงการประชุมให้ความรู้แก่กรรมการตรวจการจ้าง**

**๒. หลักการและเหตุผล/ที่มาของโครงการ**

การตรวจรับพัสดุ การตรวจการจ้างและการควบคุมงานก่อสร้าง เป็นกระบวนการที่มีความสำคัญที่จะบริหารสัญญาให้บรรลุตามวัตถุประสงค์ และเป็นไปตามเงื่อนไขที่กำหนดในสัญญาอย่างมีประสิทธิภาพ ซึ่งผู้ที่ได้รับแต่งตั้งให้ทำหน้าที่กรรมการตรวจรับ กรรมการตรวจการจ้างและผู้ควบคุมงาน จะต้องมีความรู้ความเข้าใจในอำนาจหน้าที่ตาม พ.ร.บ.การจัดซื้อจัดจ้างและการบริหารพ้สดุภาครัฐ พ.ศ.๒๕๖๐และ ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐพ.ศ. ๒๕๖๐เพราะหากไม่เข้าใจหรือเข้าใจคลาดเคลื่อนหรือปฏิบัติไม่ครบถ้วนในหน้าที่ความรับผิดชอบตามอำนาจหน้าที่ที่ตนเองได้รับการแต่งตั้งให้ทำหน้าที่แล้ว อาจทำให้เกิดความเสียหายต่อเทศบาลหรือบุคคลอื่น นอกจากนี้อาจจะต้องรับผิดชอบทางแพ่ง อาญา วินัย หรืออาจถูกฟ้องร้องต่อศาลปกครองได้เทศบาลเห็นถึงความสำคัญของการตรวจรับพัสดุและการตรวจการจ้าง ประกอบกับได้มีการเชิญให้ประชาชนเข้ามามีส่วนร่วมในการตรวจรับงานจ้าง เพื่อความโปร่งใส จึงได้จัดโครงการอบรมกรรมการตรวจการจ้าง เพื่อให้ผู้ที่ได้รับแต่งตั้งให้ทำหน้าที่กรรมการตรวจการจ้างมีความรู้ ความเข้าใจ ปฏิบัติหน้าที่ตามที่ได้รับมอบหมายได้อย่างถูกต้อง

**๓. วัตถุประสงค์**

เพื่อให้ผู้ปฏิบัติงานและผู้ได้รับการแต่งตั้งให้เป็นกรรมการตรวจการจ้าง ทำหน้าที่ตรวจงานจ้างอย่างถูกต้องสอดคล้องกับข้อบังคับหรือระเบียบที่เกี่ยวข้อง

**๔. เป้าหมาย**

คณะกรรมการตรวจการจ้าง

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ เสนอโครงการให้ผู้บริหารอนุมัติ

๖.๒ จัดอบรมให้ความรู้แก่คณะกรรมการตรวจการจ้าง

๖.๓ ทำหนังสือเชิญคณะกรรมการตรวจงานจ้างให้เข้าร่วมประชุม

**๗. ระยะเวลาดำเนินการ**

ปีงบประมาณ พ.ศ. ๒๕๖๓

**๘. งบประมาณดำเนินการ**

ไม่ใช้งบประมาณ

/ผู้รับผิดชอบ.............

-๑๐๖-

**๙. ผู้รับผิดชอบโครงการ**

งานพัสดุและทรัพย์ กองคลัง เทศบาลตำบลนาสาร

**๑๐. ผลลัพธ์**

คณะกรรมการตรวจการจ้างทำหน้าที่ตรวจงานจ้างอย่างถูกต้องสอดคล้องกับกฎหมายหรือระเบียบที่เกี่ยวข้อง

**\*\*\*\*\*\*\*\*\*\*\*\*\*\*\*\*\*\*\*\*\*\***

**-๑๐๗-**

**๔.๓ การส่งเสริมบทบาทการตรวจสอบของสภาท้องถิ่น**

**๔.๓.๑ ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**โครงการ อบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น**

**พ.ศ.๒๕๖๔**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : โครงการอบรมให้ความรู้ด้านระเบียบ กฎหมายท้องถิ่น ผู้บริหาร สมาชิกสภาท้องถิ่นและพนักงานเทศบาล**

**๒. หลักการและเหตุผล/ที่มาของโครงการ**

ในการบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่การดำเนินการอย่างเคร่งครัด ปัญหาที่เกิดขึ้นเป็นประจำไม่ได้เกิดจากเรื่องขาดความรอบคอบ ความชำนาญ ประสบการณ์หรือขาดความรู้ กฎหมาย ระเบียบ ประกาศ คำสั่งเงื่อนไข และหลักเกณฑ์ต่างๆ ที่มักมีการปรับปรุงเปลี่ยนแปลงหรือเพิ่มเติมเท่านั้น หากแต่เกิดจากความรู้ความเข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิดๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทำผิดกฎหมาย ก่อให้เกิดความเสียหายแก้องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพประสิทธิผล ส่งผลให้การพัฒนาขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจำเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบกฎหมาย คำสั่ง และหลักเกณฑ์ต่างๆ ที่สำคัญและเกี่ยวข้องกับการบริหารงานขององค์กรปกครองส่วนท้องถิ่น อันมีผลให้เกิดประสิทธิภาพและเกิดผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทำผิดกฎหมายหรือถูกตรวจสอบ

ดังนั้น เพื่อให้ผู้บริหาร และสมาชิกสภาเทศบาลเพิ่มพูนความรู้ ความเข้าใจ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สินมีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา ๑๐๐แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต และมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา ๑๐๓ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต งานนิติการ สำนักปลัดเทศบาล จึงได้จัดทำโครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น /๓ วัตถุประสงค์....

-๑๐๘-

**๓. วัตถุประสงค์**

๓.๑ เพื่อให้ผู้บริหาร และสมาชิกสภาเทศบาล เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗

๓.๒ เพื่อให้ผู้บริหาร และสมาชิกสภาเทศบาลมีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

๓.๓ เพื่อให้ผู้บริหาร และสมาชิกสภาเทศบาลมีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา ๑๐๐ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

๓.๔ เพื่อให้ผู้บริหาร และสมาชิกสภาเทศบาลมีความรู้ความเข้าใจในแนวทางการปฏิบัติสำหรับเจ้าหน้าที่ของรัฐเรื่องการทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา ๑๐๓ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**๔. เป้าหมาย/ผลผลิต**

ผู้บริหารเทศบาล และสมาชิกสภาเทศบาล จำนวน ๗๐ คน

**๕. พื้นที่ดำเนินการ**

สำนักงานเทศบาล

**๖. วิธีดำเนินการ**

๖.๑ จัดทำโครงการ/แผนงาน

๖.๒ ประชาสัมพันธ์โครงการ วัน เวลา และสถานที่ให้แก้ผู้บริหาร และสมาชิกสภาเทศบาลเข้ารับการอบรม

๖.๓ อบรมให้ความรู้โดยวิทยากร พร้อมแจกเอกสารประกอบการอบรม

๖.๔ ประเมินผลและสรุปผลการดำเนินการ

**๗. ระยะเวลาดำเนินการ**

เดือนมิถุนายน พ.ศ. ๒๕๖๔

**๘. งบประมาณดำเนินการ**

จ่ายจากงบประมาณรายจ่ายของเทศบาลตำบลนาสาร ประจำปีงบประมาณ พ.ศ. ๒๕๖๔

แผนงาน บริหารงานทั่วไป หมวดค่าใช้สอย โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่นจำนวน ๑๕,๐๐๐ บาท ตามรายละเอียดดังนี้

๑. ค่าอาหารกลางวัน จำนวน ๗๐ คน คนละ ๗๕ บาท/วัน ( ๑ วัน) เป็นเงิน ๕,๒๕๐ บาท

๒. ค่าอาหารว่างและเครื่องดื่ม จำนวน ๒ มื้อ x ๗๐ คน x ๒๕ บาท เป็นเงิน ๓,๕๐๐ บาท

๓. ค่าป้ายประชาสัมพันธ์ ๑ ผืน เป็นเงิน ๑,๐๐๐ บาท

๔. ค่าตอบแทนวิทยากร ๖๐๐ บาท/ชั่วโมง จำนวน ๖ ชั่วโมง เป็นเงิน ๓,๖๐๐ บาท

๕. ค่ากระเป๋าจำนวน ๗๐ ใบๆ ๗๐ เป็นเงิน ๔,๙๐๐ บาท

/๕.ค่าวัสดุ..

-๑๐๙-

๕. ค่าวัสดุและอุปกรณ์ และค่าใช้จ่ายอื่นๆที่จำเป็น เป็นเงิน ๓๕๐ บาท

รวมเป็นเงิน ๑๕,๐๐๐บาท (หนึ่งหมื่นห้าบาทถ้วน) สามารถถั่วเฉลี่ยได้ทุกรายการ

**๙. ผู้รับผิดชอบโครงการ**

งานนิติการ สำนักปลัดเทศบาล เทศบาล

**๑๐. ตัวชี้วัด/ผลลัพธ์**

๑๐.๑ผู้บริหาร และสมาชิกสภาเทศบาลได้เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗

๑๐.๒ ผู้บริหาร และสมาชิกสภาเทศบาลมีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

๑๐.๓ ผู้บริหาร สมาชิกสภาเทศบาลและพนักงานเทศบาลมีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา ๑๐๐ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

๑๐.๔ ผู้บริหาร และสมาชิกสภาเทศบาลและพนักงานเทศบาลมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา ๑๐๓ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-๑๑๐-

**โครงการ มาตรการการส่งเสริมและพัฒนาเครือข่ายด้านการป้องกันการทุจริต**

**พ.ศ.๒๕๖๔**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ : มาตรการการส่งเสริมและพัฒนาเครือข่ายด้านการป้องกันการทุจริต**

**๒. หลักการและเหตุผล/ที่มาของโครงการ**

พระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่ ๑๓) พ.ศ. ๒๕๕๒ กำหนดให้เทศบาลมีภารกิจหน้าที่ที่ต้องเป็นไปเพื่อประโยชน์สุขของประชาชน โดยใช้วิธีบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. ๒๕๔๖ และนโยบายของรัฐบาลในการป้องกันและปราบปรามการทุจริตซึ่งมุ่งเน้นในการสร้างจิตสำนึก ค่านิยม การบูรณาการ การสร้างความเข้มแข็ง และการพัฒนาศักยภาพเจ้าหน้าที่ของรัฐในการป้องกันและปราบปรามการทุจริตปัญหาเกี่ยวกับการทุจริตคอร์รัปชั่นสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่นจนถึงระดับชาติซึ่งเทศบาล มีภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จำเป็นจะต้องมีองค์ประกอบหลายๆด้าน ในการร่วมกันพัฒนาท้องถิ่น ในการนี้ การมีเครือข่ายที่ดีที่คอยสนับสนุนและร่วมมือกันพัฒนาท้องถิ่น จึงเป็นสิ่งจำเป็นโดยเฉพาะเครือข่ายด้านการป้องกันการทุจริตคอร์รัปชั่น ซึ่งเป็นการเปิดโอกาสให้ภาครัฐ ภาคเอกชน รัฐวิสาหกิจ รวมถึง

ภาคประชาชนได้มีส่วนร่วมในการเป็นเครือข่ายร่วมกับเทศบาลในการร่วมคิด ร่วมพิจารณา ร่วมตัดสินใจ ร่วมทำ ร่วมรับผิดชอบ และร่วมตรวจสอบเพื่อป้องกันการทุจริตคอร์รัปชั่นในท้องถิ่น

เทศบาลพิจารณาแล้วเห็นว่า การมีเครือข่ายดังกล่าวเป็นสิ่งจำเป็น จึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดำเนินงานของเครือข่ายด้านการป้องกันการทุจริตให้มีความเข้มแข็ง

**๓. วัตถุประสงค์**

๑. เพื่อสร้างแกนนำ แนวร่วมและเครือข่ายในการรักษาผลประโยชน์ของท้องถิ่น

๒. เพื่อพัฒนาองค์ความรู้ให้กับทุกภาคส่วน ให้เกิดจิตสำนึกและตระหนักเกี่ยวกับปัญหาการทุจริต

๓. เพื่อให้เกิดความร่วมมือร่วมใจในการป้องกันการทุจริตในพื้นที่เทศบาล

**๔. เป้าหมาย**

ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตเทศบาลเข้ามามีส่วนร่วมในการเป็นเครือข่ายด้านการป้องกันการทุจริตร่วมกับเทศบาล

/๕ สถานที่ดำเนินการ...

**-๑๑๑-**

**๕. สถานที่ดำเนินการ**

ในเขตพื้นที่เทศบาล

**๖. วิธีดำเนินงาน**

๑. แต่งตั้งตัวแทนภาครัฐ ภาคเอกชน ภาครัฐวิสาหกิจ และภาคประชาชน ร่วมเป็นเครือข่ายด้านการป้องกันการทุจริตเทศบาล

๒. จัดทำฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

๓. เปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการของเทศบาลในการร่วมคิด ร่วมพิจารณา ร่วมตัดสินใจ ร่วมทำ และร่วมรับผิดชอบ ร่วมตรวจสอบเพื่อป้องกันการทุจริต

๔. ส่งเสริมสนับสนุนและอำนวยความสะดวกให้กับเครือข่ายในการร่วมตรวจสอบเพื่อป้องกันการทุจริต

๕. ทำบันทึกข้อตกลง (MOU) ร่วมกันระหว่างเทศบาลกับบุคคล องค์กร ส่วนราชการ และองค์กรปกครองส่วนท้องถิ่นที่เข้าร่วมเป็นเครือข่าย

**๗. ระยะเวลาดำเนินการ**

ปีงบประมาณ พ.ศ. ๒๕๖๔

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

งานนิติการ ฝ่ายอำนวยการ

**๑๐. ตัวชี้วัด/ผลลัพธ์**

๑. ทำให้เกิดแกนนำ แนวร่วมและเครือข่ายในการรักษาผลประโยชน์ของท้องถิ่น

๒. ทำให้ทุกภาคส่วนมีความรู้ก่อให้เกิดจิตสำนึกและตระหนักเกี่ยวกับปัญหาการทุจริต

๓. ทำให้เกิดความร่วมมือร่วมใจในการป้องกันการทุจริตในพื้นที่เทศบาล

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**-๑๑๒-**

**๔.๔ เสริมพลังการมีส่วนร่วมของชุมชน (Community) และ**

**บูรณาการทุกภาคส่วนเพื่อต่อต้านการทุจริต**

**๔.๔.๑ ส่งเสริมให้มีการดำเนินการเฝ้าระวังการทุจริต**

**โครงการ : มาตรการเฝ้าระวังการคอร์รัปชั่นโดยภาคประชาชนของเทศบาลตำบลนาสาร**

**พ.ศ.๒๕๖๒**

**๑. ชื่อโครงการ : มาตรการเฝ้าระวังการคอร์รัปชั่นโดยภาคประชาชน**

**๒. หลักการและเหตุผล/ที่มาของโครงการ**

คอร์รัปชั่น หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้องโดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชั่นการป้องกันและปราบปรามการทุจริตและประพฤติมิชอบในวงราชการพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. ๒๕๔๖ และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและ ธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและ มีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**๓. วัตถุประสงค์**

สนับสนุนให้ภาคประชาชนร่วมกันเฝ้าระวังการคอร์รัปชั่นขององค์กรปกครองส่วนท้องถิ่น

**๔. เป้าหมาย/ผลผลิต**

คณะกรรมการชุมชนหรือตัวแทนประชาชนในชุมชนเทศบาล

**๕. พื้นที่ดำเนินการ**

เทศบาลตำบลนาสาร

**๖. วิธีดำเนินการ**

๖.๑ เชิญคณะกรรมการชุมชน หรือตัวแทนชุมชนเพื่อสร้างความรู้ความเข้าใจเรื่องการคอร์รัปชั่น

๖.๒ เชิญคณะกรรมการชุมชน หรือตัวแทนชุมชนเป็นคณะกรรมการเฝ้าระวังการคอร์รัปชั่นขององค์กรปกครองส่วนท้องถิ่น

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

ฝ่ายอำนวยการ สำนักปลัด เทศบาล

/๑๐ ตัวชี้วัด..

**-๑๑๓-**

**๑๐. ตัวชี้วัด/ผลลัพธ์**

๑๐.๑ คณะกรรมการชุมชนมีความรู้ ความเข้าใจเรื่องการคอร์รัปชั่นและสามารถตรวจสอบการคอร์รัปชั่นได้

๑๐.๒ มีการมอบหมายให้คณะกรรมการชุมชน หรือตัวแทนชุมชนเป็นหน่วยเฝ้าระวังการคอร์รัปชั่นในระดับเทศบาล

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**-๑๑๔-**

**โครงการ : กิจกรรมการติดป้ายประชาสัมพันธ์กรณีพบเห็นการทุจริตของเทศบาลตำบลนาสาร พ.ศ.๒๕๖๒**

**๑. ชื่อโครงการ : กิจกรรมการติดป้ายประชาสัมพันธ์กรณีพบเห็นการทุจริต**

**๒. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชั่นและมีส่วนร่วมในการป้องกันและปราบปรามการทุจริต

**๓. วัตถุประสงค์**

๓.๑ เพื่อให้ประชาชนมีส่วนร่วมในการป้องกันการทุจริต

๓.๒ เพื่อแสดงเจตนารมณ์ในการแก้ไขปัญหาการทุจริต

**๔. เป้าหมาย/ผลผลิต**

ประชาชนในเขตเทศบาล

**๕. พื้นที่ดำเนินการ**

เขตเทศบาลตำบลนาสาร

**๖. วิธีดำเนินการ**

๖.๑ ขออนุมัติจัดทำป้ายประชาสัมพันธ์

๖.๒ ปิดประกาศประชาสัมพันธ์ ณ หน้าสำนักงานเทศบาลตำบลนาสาร

๖.๓ จัดเจ้าหน้าที่รับผิดชอบรับแจ้งเหตุทางโทรศัพท์

๖.๔ บันทึกเรื่องร้องเรียน ร้องทุกข์

๖.๕ เสนอผู้บริหารพิจารณาสั่งการ

๖.๖ ดำเนินแก้ไขเรื่องที่ได้รับการร้องเรียน

**๗. ระยะเวลาดำเนินการ**

ปีงบประมาณ พ.ศ. ๒๕๖๒

**๘. งบประมาณดำเนินการ**

ปีงบประมาณ พ.ศ.๒๕๖๒ หมวดรายจ่าย ค่าตอบแทน ใช้สอยและวัสดุ ค่าใช้สอย ประเภทรายจ่ายเพื่อให้ได้มาซึ่งค่าบริการ ข้อ ๒.๒ และข้อ ๒.๒.๑

**๙. ผู้รับผิดชอบโครงการ**

งานนิติการฝ่ายอำนวยการ สำนักปลัด

**๑๐. ตัวชี้วัด/ผลลัพธ์**

๑๐.๑ จำนวนเรื่องร้องเรียนเกี่ยวกับการทุจริต

๑๐.๒ นำเรื่องที่ได้รับการร้องเรียนไปดำเนินการปรับปรุงแก้ไข

**\*\*\*\*\*\*\*\*\*\*\*\*\*\*\*\*\*\*\*\*\***